
Mukadimah 



Alhamdulillah dan selawat serta salam kepada Rasulullah dan ahli bait. 

Risalah kecil ini saya karang dan saya bubuhi nama, Anugerah Ilahi; 
Amalan-amalan Menyambut Kelahiran Bayi pada tahun 1423 H 
bersamaan dengan tahun 2013 M dengan tujuan khusus, memahamkan 
diri saya akan amalan-amalan yang perlu saya lakukan sempena 
meraikan kelahiran anak pertama kelak - dengan izin Allah jua. Saya 
tidak mahu beramal secara ikut-ikutan kerana taklid merosakkan 
kemurnian agama Islam. 

Apa yang saya dakwa ini adalah benar kerana sepanjang pengembaraan 
saya dalam kajian berkaitan, saya dapati banyak amalan yang disebut- 
sebut oleh orang kebanyakan bahkan dimasukkan ke dalam kitab-kitab 
besar dan diredai oleh sebahagian besar ulama tidak mempunyai 
sandaran yang boleh dipegang. Kalaulah umat Islam tidak menyemak 
kembali amalan-amalan yang menjadi adat kebiasaan mereka, sudah 
tentu mereka akan terjerumus mengubah syariat Islam menjadi syariat 
baharu. Oleh itu, dengan buku ini, saya berharap dapat mengubah 
keadaan menjadi lebih baik. 

Dalam karya ini, saya lakukan perubahan dalam manhaj dengan 
mengikuti kaedah penulisan para ulama terdahulu yakni tanpa 
menggunakan nota kaki atau membuat perujukan yang sangat-sangat 
membebankan. Saya tidak mempunyai masa yang cukup untuk itu. 
Lagipun, para pembaca boleh menyemak sendiri apa yang saya sebutkan 
dengan pelbagai cara yang mudah pada zaman yang serba canggih ini. 
Walaupun begitu, saya tetap cuba menjaga ketepatan dan nilai ilmiah 
kajian ini. 

Dalam risalah ini, saya cuba memberikan pandangan peribadi dengan 
harapan dapat menambahkan perbendaharaan ilmu. Saya sedar 
kekurangan diri, maka saya bersedia untuk dihujah kalau-kalau ada 
melakukan kesilapan yang menyanggahi nas dan kaedah yang 
digariskan oleh para ulama dalam bermuamalat dengannya. Risalah ini 

juga sebenarnya tidak sempurna. Saya tidak menceritakan setiap amalan 
secara terperinci. Banyak selok belok yang saya tinggalkan secara 
sengaja atau tidak. 

Bersama catatan ini, dijelaskan bahawa saya menggunakan beberapa 
kitab sebagai rujukan utama. Namun begitu, tidak ada yang saya jadikan 
sebagai rujukan tetap untuk membincangkan semua bab. Antara kitab 
yang dimaksudkan ialah Tuhfah al-Mawdud/al-Wadud fi Ahkam al- 
Mawlud oleh Ibn al-Qayyim, Ahkam al-Mawlud fi al-Fiqh al-Islami oleh 
Asma' binti Muhammad Al Talib, Tasmiyah al-Mawlud oleh Syeikh Bakr 
Abu Zayd, dan al-Mufassal fi Ahkdm al-'Aqiqah oleh Syeikh Hisam al-DIn 
'Afanah. 

Sebagai penutup mukadimah, saya berharap apa yang saya lakukan 
adalah ikhlas supaya diterima di sisi Allah. Sesungguhnya, hanya amalan 
yang ikhlas sahaja akan mengeluarkan buah yang baik. Allah, 
perkenankanlah! 

Kampung Kota, 
2 Disember 2013. 

Menemani Perbidanan 



Islam mempunyai undang-undang berkaitan hubungan sesama jantina. 
Dari situ, timbulnya istilah aurat dan khalwat. Perempuan yang sudah 
baligh diwajibkan menutup seluruh tubuh kecuali muka dan tangan 
daripada dilihat oleh lelaki ajnabi. Muka dan tangan juga perlu ditutup 
apabila berada di tempat terbuka atau dalam keadaan yang boleh 
menimbulkan fitnah. Pengecualian diberikan sekiranya terdapat hajat 
atau maslahat yang memerlukan mendedahkannya seperti dalam majlis 
jual beli, penyaksian, peminangan, dan sebagainya dengan syarat-syarat 
tertentu. 

Bahagian-bahagian tubuh yang lain tidak dibenarkan diperlihatkan 
sama sekali kecuali secara darurat yang boleh mendatangkan mudarat 
terhadap kesihatan atau nyawa jika terus ditutup. Termasuk dalam 
darurat adalah mendedahkan bahagian sulit kepada lelaki asing untuk 
dibidani setelah diikhtiarkan bidan dan pembantu daripada kalangan 
perempuan dan suami. 

Perbidanan tidak sama dengan perawatan biasa. Aurat yang dibuka 
adalah aurat yang paling besar iaitu bahagian yang hanya boleh 
diperlihatkan atau dilihat oleh suami. Oleh itu, hanya suami yang 
dibolehkan menemani perbidanan. Hukumnya adalah harus. Ini 
sekiranya bidan adalah perempuan atau lelaki mahram. 

Jika bidan adalah lelaki ajnabi dan tidak ada orang lain yang mempunyai 
urusan bersamanya, hukumnya menjadi wajib. Hal ini untuk 
mengelakkan khalwat. Haram bagi suami menolak diri dan membiarkan 
isterinya ditemani orang lain walaupun sama perempuan kerana bererti 
ia membenarkan aurat besar isterinya dilihat oleh orang lain. Walau 
bagaimanapun, ini tidak bertentangan dengan keharusan isterinya 
dibidani perempuan lain dengan kewujudan suami yang mampu 
menjadi bidan kerana keharusan ini berdasarkan qiyas dengan hukum 
memandikan jenazah semata-mata. 

Azan dan Iqamat ke Telinga Bayi 

Telah menjadi amalan umat Islam mengucapkan kalimat azan dan 
iqamat ke telinga bayi sejurus selepas dilahirkan. Secara munasabahnya, 
amalan ini bertujuan memperkenalkan bayi dengan kalimat tauhid yang 
diharapkan menyebati dalam diri dan mendarah daging dalam 
kehidupannya sehingga meninggal kelak. Begitu juga semasa akan 
menghembuskan nafas terakhir, kalimah tauhid akan diucapkan lagi 
sebagai tanda bahawa kematian di atas ketulusan pengabdian kepada 
Tuhan. 

Hadis yang menjadi dasar amalan ini adalah hadis Abu Rafi'. Katanya; 

4 ttJall 4jjJj jja. ^it jjj ^jlaa Sl jj jl ^ j jl aluij 4jIc iill ^U^i £] jiaj *— 

Aku melihat Rasulullah sa//d i4//d/2 'alay-hi wa-sallama 
mengazankan pada telinga al-Hasan bin 'AlT selepas 
dilahirkan oleh Fatimah dengan (azan) solat. 

Hadis ini diriwayatkan oleh al-Tirmidhi, Abu Dawud, dan lain-lain 
daripada Sufyan bin Sa'Td al-ThawrT daripada 'Asim bin 'Ubayd Allah 
daripada 'Ubayd Allah bin Abu Rafi' daripada beliau. Abu Nu'aym dalam 
Ma'rifah al-Sahabah meriwayatkan dengan lafaz; 

_|jjj jjja. [jJjJta Slj ^jlaa Sl jjll ^^i jjll iluij 4j]c i&l ~ (jl 

Bahawasanya Nabi salla Allah 'alay-hi wa-sallama 
mengazankan pada telinga al-Hasan dan al-Husayn a 
semasa dilahirkan dan menyuruhnya. 

Al-TabaranT dalam al-Mu'jam al-Kabir dan al-RuyanT meriwayatkannya 
dengan lafaz yang sama tetapi masing-masing dengan tambahan; 

_4_J j-alj 

... Dan menyuruhnya. 

... Dan menyedekahkan perak seberat berat rambut 
mereka. 

'Asim bin 'Ubayd Allah, cicit 'Umar bin al-Khattab diperselisihkan 
kedudukannya di sisi ulama hadis. Bagi yang menerimanya, hadis ini 
dianggap sahih atau hasan. Al-Tirmidhi menerima baik 'Asim bin 'Ubayd 
Allah. Beliau menyahihkan hadis-hadis lain yang hanya diriwayatkan 
oleh 'Asim seperti hadis Rasulullah salla Allah 'alay-hi wa-sallama 
mengucup jenazah 'Uthman bin Maz'un. Selain itu, beliau membawakan 
kata-kata gurunya, al-Bukhari dalam al-'Ilal al-Kubra yang berisi tawthiq 
tentang 'Asim: 'Asim bin 'Ubayd Allah saduq. Malik bin Anas 
meriwayatkan daripadanya dua hadis mursal. Shu'bah dan al-Thawri 
meriwayatkan daripadanya. 

Maka, beliau menghukum hadis ini hasan lagi sahih. Secara tidak 
langsung, ini menunjukkan andaian Shu'ayb al-Arna'ut dan rakan-rakan 
bahawa penyahihan al-TirmidhT berdasarkan pengamalan umat Islam 
terhadap hadis ini secara turun-temurun tidak benar. Selain al-Tirmidhi, 
hadis ini juga disahihkan oleh al-Hakim. 

Ulama-ulama yang menolak 'Asim bin 'Ubayd Allah pula sudah pastinya 
akan melemahkan hadis ini. Antara yang secara jelas melemahkan hadis 
ini ialah al-Dhahabi sebagai menanggapi penyahihan al-Hakim. Syeikh 
Shu'ayb al-Arna'ut dan rakan-rakan juga melemahkan hadis ini dalam 
Sunan al-Tirmidhi dan Sunan Abi Dawud. Termasuk dalam kalangan 
mereka juga Syeikh al-Albam. Memang beliau pernah menghasankan 
hadis ini dalam Irwd' al-Ghalil, Sahih Sunan al-Tirmidhi dan lain-lain 
tetapi kemudiannya melemahkan dalam al-Silsilah al-Da'ifah dan Sahih 
al-Kalim al-Tayyib. 

Berdasarkan pengamatan ilmiah, hadis ini da '//kerana kelemahan 'Asim 
bin 'Ubayd Allah yang dinaskan oleh hampir kesemua ulama al-jarh wa- 
al-ta'dil. Tidak ada tawthiq kecuali oleh al-'Ijli yang mutasahil dalam bab 
ini. Itupun beliau tidak mengatakannya thiqah sebagaimana rawi-rawi 
lain tetapi /d ba'sa bi-hi. Yang disebutnya thiqah pun diragui apatah lagi 
sekadar /d ba'sa bi-hi. Sementara itu, apa yang dinukilkan oleh al- 

TirmidhT daripada al-Bukhari tidak boleh diterima secara mutlak kerana 
al-Bukhari sendiri menghukumkannya munkar al-hadith di tempat lain 
iaitu dalam al-Du'afa' al-Saghir. 

Selain al-BukharT, Abu Zur'ah dan Abu Hatim juga mengatakannya 
munkar al-hadith. Kata Ibnu Hibban, 'Asim seorang yang teruk 
hafalannya dan banyak waham sehingga ditinggalkan periwayatannya 
disebabkan banyaknya kesilapannya. Yahya al-Qattan, Yahya bin Ma'Tn, 
dan al-Nasa'T mengatakannya da'if. Shu'bah yang sangat cermat memilih 
rawi diperli oleh Imam Malik kerana meriwayatkan daripada 'Asim 
meskipun beliau sendiri ada meriwayatkan daripadanya. Mungkin 
beliau meriwayatkannya lama dahulu. Sufyan bin 'Uyaynah pula 
menyebutkan: para syeikh menghindari hadis-hadis 'Asim bin 'Ubayd 
Allah. Ibnu MahdT pula sangat menolak hadisnya. Maka, itulah sebabnya 
Ibnu Hajar dalam Taqrib al-Tahdhib memuktamadkan beliau sebagai 
da'if. 

Hadis ini telah dilemahkan oleh al-MundhirT dengan mendatangkan jarh 
ulama terhadap 'Asim. Al-MubarakfurT seakan-akan cuba 
menguatkannya dengan menyebutkan tawthiq al-'IjlT dan Ibnu 'AdT yang 
mengatakan hadis 'Asim boleh ditulis walaupun beliau da'if. 

Tidak ada shahid yang boleh diterima untuk menguatkan hadis ini. Oleh 
sebab itu, hadis ini tetap dianggap da'if. Hadis Ibnu 'Abbas dan al- 
Husayn bin 'AlT yang menyebutkan amalan azan pada telinga bayi 
mawdu 'tidakboleh digunakan untuk istishhad secara mutlak. 

Hadis Ibnu 'Abbas bunyinya: 

(jjila ilj ^jj ^ic- (jj (jLikSI (jil (jil ^Laij <jlc. 'Jh\ ^jij-a u' 

Bahawasanya Nabi salla Allah 'alay-hi wa-sallama 
mengazankan pada telinga al-Hasan bin 'AlT pada hari 
beliau dilahirkan. Baginda mengazankan pada telinga 
kanan dan mengiqamatkan pada telinga kirinya. 

Hadis ini diriwayatkan oleh al-Bayhaqi dalam Shu'ab al-Iman daripada 
'AlT bin Ahmad bin 'Abdan daripada Ahmad bin 'Ubayd al-Saffar 
daripada Muhammd bin Yunus daripada al-Hasan bin 'Amr bin Sayf al- 
SadusT daripada al-Qasim bin Mutayyab daripada Mansur bin Safiyyah 
daripada Abu Ma'bad Nafiz maula Ibn 'Abbas daripada beliau. 

Muhammd bin Yunus dituduh berdusta oleh Abu Dawud dan Ibnu Tahir. 
Sangkaan baik daripada sebahagian ulama terhadapnya tidak diterima 
kerana al-DaraqutnT mengatakan: tidak ada sesiapa pun yang akan 
mengucapkan kata-kata yang elok kepadanya melainkan orang yang 
tidak mengenalinya. Ibnu Hibban mengatakan: barangkali ia telah 
memalsukan lebih daripada seribu hadis. Gurunya, al-Hasan bin 'Amr 
pula kata Ibn al-MadTnT dan al-BukharT seorang kadhdhab. Abu Hatim 
dan Muslim menamakannya matruk al-hadith. Sebahagian ulama 
meredainya tetapi penilaian al-BukharT patut didahulukan kerana 
kecermatannya dalam menilai rawi. Sebab itu, payah untuk menemui 
beliau menjazamkan kadhdhab kepada seseorang. Kebiasaannya, beliau 
akan menukilkannya daripada orang lain. Sementara itu, al-Qasim bin 
Mutayyab da'if. Maka, hadis ini mawdu'. 

Hadis Husayn bin 'AlT pula ialah; 

■i\ Ajc- C1ix3j (_j jLyll ^alil j (^jJaiII 4ijll (^ji (jjlli J jlji 4J ilj (ji 

■ U^... /'"'^'.. 

Barangsiapa dilahirkan kepadanya bayi lalu beliau 
mengazankan pada telinga kanannya dan mengiqamatkan 
pada telinga kirinya pasti akan diangkat Umm al- 
Sabiyyat/al-Sibyan (sejenis jin/penyakit epilepsy) 
daripadanya. 

Hadis ini dengan lafaz ini diriwayatkan oleh al-BayhaqT dalam Shu'ab al- 
Iman, Abu Ya'la, dan lain-lain daripada Yahya bin al-'Ala' al-RazT 
daripada Marwan bin Salim daripada Talhah bin 'Abd Allah al-'UqaylT 
daripada beliau. 

Ibnu Bashran meriwayatkan hadis ini dengan lafaz; 



11 



... Pasti akan bermanfaat ketika menemui perbicaraan (di 
padang Mahsyar). 

Yahya bin al-'Ala' wadda'. Beliau pernah meriwayatkan dua puluh hadis 
semata-mata tentang membuka sepatu sebelum makan yang 
menyebabkan WakT' mengingkari dan menuduhnya berdusta. Imam 
Ahmad mengatakan: Yahya bin al-'Ala' al-RazT kadhdhab, Rafidi, 
memalsukan hadis. Begitu juga dengan Ibnu Hibban yang 
mengatakannya sengaja meriwayatkan hadis-hadis maqlubah daripada 
rawi-rawi thiqah. Ibnu 'AdT mengatakan: hadis-hadisnya mawdu'at. Al- 
Nasa'1, al-DaraqutnT, al-Dulabi, dan al-Fallas menggelarnya matruk al- 
hadith. Sementara itu, Marwan bin Salim munkar al-hadith sebagaimana 
yang disebutkan oleh al-Bukhan, Muslim, al-BaghawT, dan Abu Nu'aym 
dan dituduh berdusta oleh Abu 'Arubah dan al-SajT. Tidak ada seorang 
pun ulama yang menerima baik mereka berdua. Walhasil, hadis ini juga 
mawdu'. 

Kedua-dua hadis di atas mawdu' dan tidak boleh menjadi shahid untuk 
menaikkan hadis Ibnu 'Abbas yang rfa'//kepada hasan. Antara ulama 
yang melemahkan kedu-dua hadis tadi ialah al-BayhaqT, Ibnu al-Qayyim, 
Shu'ayb al-Arna'ut dan rakan-rakan. Al-'IraqT, al-HaythamT, al-BusirT, dan 
al-MunawT melemahkan hadis Husayn. Tetapi, perbuatan al-BayhaqT 
yang sekadar melemahkan dikecam oleh al-AlbanT sebagai tasahul yang 
sangat kerana baginya, hadis-hadis ini sememangnya mawdu'. 

Walaupun hanya terdapat sebuah hadis yang rfa'//iaitu hadis Abu Rafi' 
dalam masalah ini, amalan mengazankan ke telinga bayi yang baru 
dilahirkan diamalkan secara meluas sejak dahulu. Amalan ini dicatatkan 
oleh al-TirmidhT yang mengatakan: wa al-'amal 'alay-hi. Kata-kata ini 
sabit dengan lafaz ini dalam naskah al-KarkhT dan naskah-naskah lain 
yang disemak oleh Shu'ayb al-Arna'ut dan rakan-rakan serta yang 
disalin dalam syarah al-'IraqT dan Tuhfah al-Ahwadhi. Ini berbeza 
dengan yang terdapat dalam naskah-naskah bercetak berupa: amalan 

dalam akikah berdasarkan apa yang diriwayatkan daripada Nabi salla 
Alldh 'alay-hi wa-sallama. 

Walaupun hadis ini lemah, jumhur ummah mengamalkannya sehingga 
zaman sekarang. Para ulama meriwayatkan hadis ini, meletakkan bab 
yang menunjukkan kelebihan amalan tersebut, dan menggalakkannya. 
Tidak diketahui ada ulama yang mengingkari atau menuduhnya bid'ah 
kecuali Imam Malik yang mengingkarinya sebagaimana yang dinukilkan 
oleh Ibnu AbT Zayd dalam al-Nawadir daripada Ashhab manakala dalam 
al-Jdmi' min Mukhtasar al-Mudawwanah, beliau mengatakan Imam Malik 
membencinya. Diyakini bahawa sebab Imam Malik menolak amalan ini 
adalah kerana beliau memandangnya aneh, tidak diamalkan oleh 
penduduk Madinah sebagaimana kebiasaannya. Kemungkinan lain, 
beliau menolak hadisnya lalu menganggapnya tiada asal. 

Pendapat ketiga dalam masalah ini, sekadar mengharuskan adalah 
pendapat al-Hattab, bermazhab MalikT dalam Mawdhib al-Jalil 
berdasarkan kata-katanya: telah menjadi amalan orang ramai. Maka, 
tidak mengapa. Ini sebagaimana kefahaman Asma' binti Muhammad Alu 
Talib dalam tesis sarjana beliau, Ahkdm al-Mawlud fi al-Fiqh al-Isldmi. 
Hakikatnya, payah untuk mengatakan pendapat al-Hattab adalah ibdhah 
mutlaqah. Sekurang-kurangnya beliau condong untuk menyunatkannya. 

Walau bagaimanapun, selepas Imam Malik sampai hari ini tidak ada 
seorang pun ulama meskipun daripada aliran SalafT yang keras 
membanteras amalan-amalan yang tiada asalnya daripada al-Quran dan 
sunnah yang sahih menolak amalan ini. Ya, melainkan Syeikh 'Abd al- 
Muhsin al-'Abbad yang secara berhati-hati mengatakan: tidak disabitkan 
hukum dengan hadis ini. 

Kebanyakan ulama terikut-ikut dengan panyahihan al-TirmidhT 
termasuklah al-NawawT, Ibnu al-Qayyim, dan Ibnu Baz. Mungkin mereka 
tidak tahu ada pendapat seperti pendapat Imam Malik dalam hal ini 
yang menyebabkan mereka takut untuk menolaknya. Salim A. Fillah, 
penulis buku Bahagianya Merayakan Cinta pula memilih tawaqquf 
dalam masalah ini. Akan tetapi, beliau menyabitkan khilaf dalam 

menentukan kesunnahan amalan ini kepada para ulama dan seakan- 
akan menyandarkan pendapat tidak sunatnya amalan tersebut kepada 
al-Dhahabi dan ulama-ulama lain. Kata beliau: para ulama masih 
berbeza pendapat perihal sunnah azan dan iqamat pada telinga bayi ini. 
Imam al-Dhahabi meyakini hadis di atas lemah kerana adanya 'Asim bin 
'Ubayd Allah. Ini juga menjadi pendapat beberapa ulama yang lain. Oleh 
sebab itu, saya tidak berani memastikan. Wa-AUah a'lam bi-al-sawab, 
silakan memilih dengan kritis pendapat yang lebih selamat. 

Telahan yang dibuat oleh Salim A. Fillah tidak tepat kerana al-Dhahabi 
contohnya hanya melemahkan satu riwayat hadis tersebut biarpun 
beliau diyakini akan menolak dua riwayat lain. Tetapi, beliau tidak 
pernah mengatakannya. Oleh itu, adalah satu kesilapan menyandarkan 
pelemahan mutlak kepada al-Dhahabi. Selain itu, melemahkan hadis 
tidak bermakna menolak kandungannya. Apa-apa pun, apa yang 
disebutkan oleh Mohd Zawawi bin Mohamad dalam tesis sarjana, Adat 
Menyambut Kelahiran Bayi dalam Masyarakat Islam di Jajahan Tanah 
Merah, Kelantan lebih tepat. Kata beliau: walaupun ada ulama-ulama 
hadis seperti Ibnu Hajar, al-Dhahabi, dan al-Bayhaqi yang 
mempertikaikan kehujahan hadis yang membolehkan azan di telinga 
bayi, namun ada ulama-ulama fiqh yang memperakui amalan tersebut 
antaranya seperti Ibnu al-Qayyim, Imam al-NawawT, 'Abd al-Karim 
Zaydan, dan SalTm/Salim 'AlT Rashid al-ShiblT/al-ShublT. 

Namun begitu, kenyataan beliau yang seolah-olah ingin membenarkan 
amalan berkenaan hanya disebabkan dibolehkan sebahagian ulama 
adalah perbuatan yang tidak wajar. Untuk memutuskan sesuatu 
hukuman, hujah dan bukti adalah penentu. Apabila masing-masing 
mempunyai hujah dan bukti, fikiran perlu diwaraskan untuk 
menimbang pihak mana yang benar, pihak mana yang salah. Tidak boleh 
terus dibuat kesimpulan, walaupun pihak sekian menolak amalan ini, 
pihak sekian menerima amalan ini. Oleh itu, amalan ini diterima. 

Dalam perkara ini, Ibnu al-Qayyim dan lain-lain yang menyunatkan azan 
ke telinga bayi tidak diketahui pernah nampak kecacatan pada hadis 
yang menjadi sandaran atau tidak. Secara zahirnya, tidak apatah lagi 

mereka menukilkan penyahihan al-Tirmidhi tanpa bantahan yang 
menunjukkan tidak tahu-menahu tentang darjat hadis tersebut 
sebaliknya berpada dengan hukum yang diberikan oleh al-Tirmidhi. 
Adapun Ibnu Hajar dan lain-lain pula sudah mengkaji hadis ini dan 
mendapatinya tidak sahih. Oleh itu, hujah adalah kepada pihak yang 
tahu tentang keadaan sebenar hadis tadi. 

Selain itu, beliau juga melakukan dengan memutlakkan penolakan hadis 
dalam bab ini kepada Ibnu Hajar dalam Taqrib al-Tahdhib. Ini kaedah 
yang sangat pelik. Benar, Ibnu Hajar melemahkan rawinya dalam kitab 
itu tetapi itu tidak bermakna beliau menolak terus hadis yang 
diriwayatkannya. Berapa ramai ulama yang menaskan kelemahan 
seorang rawi tetapi kemudiannya menyahihkan hadisnya? Selain itu, 
beliau melakukan kesilapan yang sama seperti Salim A. Fillah dengan 
mengatakan al-Dhahabi melemahkan hadis ini. Beliau menambah nama 
lain iaitu al-Bayhaqi. Sebenarnya, al-Bayhaqi hanya melemahkan hadis 
Ibnu 'Abbas dan al-Husayn bin AlT dan berdiam tentang hadis Abu Rafi'. 

Dari sisi lain, kelihatan kejanggalan pada kenyataan Mohd Zawawi 
kerana beliau membahagikan ulama-ulama yang disebutkannya kepada 
ulama hadis dan ulama fiqh. Al-BayhaqT, , al-DhahabT, dan Ibnu Hajar 
dimasukkan ke dalam bahagian ulama hadis manakala Ibnu al-Qayyim, 
al-NawawT, Syeikh 'Abd al-KarTm Zaydan, dan Syeikh SalTm/Salim 'AlT 
RashTd al-ShiblT/al-ShublT ke dalam bahagian ulama fiqh. Jika al-DhahabT, 
'Abd al-KarTm Zaydan, dan mungkin SalTm/Salim 'AlT RashTd al-ShiblT/al- 
ShublTbenar, mereka seperti yang disebutkan. 

Tetapi, mengapa al-BayhaqT dan Ibnu Hajar dinafikan kewibawaannya 
dalam bidang fiqh dan mengapa juga Ibnu al-Qayyim dan al-NawawT 
dinafikan penguasaan mereka dalam bidang hadis? Tidakkah kitab 
Ma'rifah al-Sunan wa-al-Athar karangan al-BayhaqT dan Fath al-Bari oleh 
Ibnu Hajar sarat dengan ilmu fiqh yang menjadi rujukan penting 
pengamal-pengamal fiqh sehingga hari ini? Al-Manar al-Munif tulisan 
Ibnu al-Qayyim dan al-Taqrib wa-al-Taysir, bukankah karangan asli ilmu 
hadis? Ini begitu memusykilkan. 

Kemudian, mereka yang tahu hakikat kelemahan hadis Abu Rafi' seperti 
Shu'ayb al-Arna'ut dan rakan-rakan pula berdalihkan adat kebiasaan 
kaum Muslimin sepanjang masa. Apatah pula, 'Umar bin 'AzTz 
diriwayatkan mengamalkannya. Tetapi, athar ini secara musnad tidak 
dijumpai kata Ibnu Hajar. Walau bagaimanapun, besar kemungkinan al- 
AlbanT menolak amalan ini setelah beliau menarik balik 
penghasanannya. Tetapi, ini cuma andaian berdasarkan keteguhannya 
membidaahkan amalan yang tidak bersumberkan nas yang sahih. 

Asma' Alu Talib pula selain menjadikan adat kebiasaan umat Islam salaf 
dan khalaf sebagai alasan untuk memilih pendapat yang 
menyunatkannya, beliau mendakwa hadis Abu Rafi' boleh dikuatkan 
dengan dua hadis berbaki. Menurutnya, kalaulah amalan ini tidak 
berasas, pasti akan diingkari. Beliau menambah: lebih-lebih lagi, azan ke 
telinga bayi ada banyak hikmahnya. Akhirnya, beliau mengulas tentang 
pendapat Imam Malik:...mungkin tidak sampai dalilnya, atau sampai 
tetapi tidak sahih. 

Pelik, beliau mengatakan 'kalaulah amalan ini tidak berasas, pasti akan 
diingkari' sedangkan beliau sendiri tahu bahawa Imam Malik menolak 
amalan ini. Adakah ini bukan sejenis pengingkaran? Mungkin beliau 
memahami maksud karahah yang disandarkan kepada Imam Malik 
semata-mata makruh. Tetapi, ini satu kesilapan kerana pada tempat lain 
seperti yang dinukilkan oleh Ibnu AbT Zayd daripada Ashhab, lafaz yang 
digunakan adalah wa-ankara yang jelas menunjukkan inkar. 

Selain itu, beliau membolehkan penguatan pada hadis Abu Rafi'. Ini 
silap. Beliau sendiri menukilkan pendustaan oleh Imam Ahmad dan al- 
BukharT terhadap rawi bagi kedua-dua hadis. Adakah hadis muttaham 
boleh menguatkan hadis da'IJ7 Mustahil. Kemudian, sokongan beliau 
terhadap amalan tersebut dengan hikmah-hikmahnya tidak munasabah. 
Kalau begitu, ulama tidak perlu berbahas panjang tentang bacaan 
basmalah dalam solat kerana banyaknya hikmah membaca basmalah. 
Tetapi, mengapa mereka terus berbincang dan sebahagian daripada 
mereka memakruhkannya secara jahar mahupun sirr dan sebahagian 
lagi menetapkannya dibaca sirr sentiasa? Bukankah basmalah itu baik 

diperdengarkan kepada seluruh khalayak seperti bacaan al-Fatihah 
seluruhnya?! 

Walau bagaimanapun, dengan ternyatanya kelemahan hadis azan pada 
telinga bayi, amalan ini masih boleh dilihat dari empat sudut pandangan 
berdasarkan manhaj ulama dalam bermualamat dengan hadis da'if. 
Ulama yang menerimanya secara mutlak sudah tentu tidak terkesan 
dengan kelemahannya kerana hadis sahih dan da'if sama-sama boleh 
digunakan. Ulama yang menolak secara mutlak pula akan menghukum 
amalan ini bidaah atau sekurang-kurangnya tidak disunatkan atau 
disyariatkan. 

Sementara itu, ulama yang menerimanya dalam fada'il aWamal 
terbahagi pula kepada dua mengikut tafsiran mereka terhadap/ac/a7/ al- 
'amal itu sendiri. Mereka yang memahaminya lebihan-lebihan amalan 
iaitu amalan-amalan sunat akan menyunatkannya kerana amalan ini 
termasuk dalam cakupan fada'il al-a'mal. Sebaliknya, mereka yang 
memahaminya kelebihan-kelebihan amalan tidak mengiktibarkan hadis 
ini dari segi pensyariatan amalan azan pada telinga bayi walaupun 
mungkin akan mengiktibarkannya dalam menyatakan kelebihan azan. 

Tetapi, disebabkan hadis yang diterima hanyalah hadis Abu Rafi', 
sesiapapun tidak boleh mengambil kira kaifiat yang ditunjukkan oleh 
hadis Ibnu 'Abbas dan Husayn bin 'AlT dengan melakukan azan pada 
telinga kanan dan iqamat pada telinga kiri atau beriktikad bahawa 
amalan tersebut boleh menjauhkan bayi daripada jin atau penyakit 
kecuali berdasarkan dalil dan karenah lain. Ini secara ittifak kerana 
semua ulama menolak hadis mawdu' atau da'ifjiddan. Begitu juga tidak 
boleh mengadakan kaifiat-kaifiat yang berlawanan dengan zahir hadis 
tersebut. Sebarang pengubahsuaian adalah bid'ah. Amat dikesalkan, 
para ulama Shafi'iyyah menaskan penyunatan amalan mengazankan 
pada telinga kanan dan iqamat pada telinga kiri bayi sedangkan 
hadisnya palsu. Bukan itu sahaja, ada juga yang menambah bacaan surah 
al-Ikhlas selepas azan dan iqamat. Tetapi, pendapat mereka tidak 
dihiraukan selepas mengetahui kepalsuan hadis yang mereka gunakan. 

Menamakan Bayi 



Memberi nama adalah daruri yang menjadi amalan seluruh masyarakat 
dunia dan tidak khusus kepada Islam sahaja. Manusia memerlukan 
nama untuk menjadi alat pengenalan diri. Dengan nama, seseorang 
dirujuk, dikenali, dicamkan supaya tidak tertukar dengan orang lain. 

Sungguhpun begitu, Islam sebagai manhaj hidup yang syumul 
mempunyai panduan tersendiri dalam hal ini. Panduan tersebut khusus 
pada waktu dan rupa nama yang diberikan. 

Tentang waktu, beberapa hadis menunjukkan hari ketujuh kelahiran 
adalah masa terbaik untuk menetapkan nama anak. Hadis yang paling 
masyhur dalam bab ini ialah: 

Setiap anak tertebus dengan mengakikahkannya; 
disembelih sempenanya pada hari ketujuhnya (kelahiran), 
dicukur (rambut), dan diberikan nama. 

Hadis ini diriwayatkan oleh Abu Dawud, al-Tirmidhi, al-Nasa'T, Ibnu 
Majah, dan Ahmad daripada Qatadah bin Di'amah daripada al-Hasan al- 
BasrT daripada Samurah bin Jundub dengan lafaz Abu Dawud. Semua 
riwayat menyebutkan mahall shahid iaitu wa-yusammd kecuali riwayat 
Hammam bin Yahya daripada Qatadah dengan lafaz; 

...cs-^-^J ... 

... Dan didarahkan... 

Riwayat Hammam ini dianggap waham oleh Abu Dawud yang 
meriwayatkannya kerana bercanggah dengan riwayat-riwayat lain. 
Ahmad juga meriwayatkan lafaz ini tetapi tanpa menggugurkan wa- 
yusammd. Shu'ayb al-Arna'ut dan rakan-rakan menyokong penyalahan 
terhadap Hammam dan menganggapnya berasal daripada penceritaan 
Qatadah tentang adat Arab jahiliah yang mendarahkan kepala bayi. 
Hammam terkeliru dan menyangkanya termasuk dalam hadis. Ibnu 



18 



Hajar mempertikaikan pewahaman oleh Abu Dawud kerana terdapat 
riwayat yang menggabungkan antara wa-yusamma dengan wa-yudamma 
selain Qatadah sendiri ditanyakan secara jelas cara mendarahkan kepala 
bayi. Al-AlbanT tidak bersetuju dan menjawab bahawa persoalan di sini 
bukan tentang penukaran wa-yusamma dengan wa-yudamma tetapi 
penambahan wa-yudamma dalam hadis yang tidak disebutkan oleh 
murid-murid Qatadah yang lain. 

Tentang hadis Samurah daripada riwayat-riwayat lain daripada 
Qatadah, Qatadah mudallis seperti yang dinaskan oleh Ibnu Hibban, al- 
DhahabT, Ibnu Hajar, dan al-SayutT sedangkan beliau meriwayatkannya 
secara 'arianah. Tetapi, terdapat mutdba'ah oleh Ash'ath sebagaimana 
dalam riwayat al-TahawT dalam Syarh Mushkil al-Athar daripada Bakkar 
bin Qutaybah daripada Qurasyh daripada Ash'ath tetapi mursal. Bakkar 
bin Qutaybah thiqah ma'mun kata al-Hakim. Abu Dawud juga 
menyebutkan riwayat Ash'ath ini tetapi secara mu'allaq. Selain Ash'ath, 
terdapat satu lagi mutabriah untuk riwayat Qatadah iaitu riwayat Iyas 
bin Daghfal tetapi Abu Dawud hanya menyebutkannya secara mu'allaq 
dan tidak ditemui sanadnya dalam mana-mana kitab lain. Meskipun 
begitu, riwayat Ash'ath cukup untuk menyokong 'arianah Qatadah di 
sini. 

Pada masa yang sama, al-Hasan juga mudallis seperti yang dinaskan oleh 
al-DhahabT, Ibnu Hajar, dan Burhan al-DTn al-HalabT selain kerap 
melakukan irsal khaft dan beliau meriwayatkan hadis ini secara 
'arianah. Shu'ayb al-Arna'ut dan Bashshar 'Awwad mengatakan tadlis al- 
Hasan bermasalah jika daripada sahabat tetapi tidak jika daripada 
tabiin. Samurah sahabat. Sebenarnya, beliau dinankan sama' daripada 
Samurah oleh Shu'bah dalam satu riwayat, Yahya al-Qattan, Yahya bin 
Ma'Tn, al-BardTjT, dan lain-lain. 

Bahkan, ramai ulama memang meragui sama' beliau daripada Samurah 
sama ada kerana tadlis atau irsal khaft sehingga Ibnu STrTn terpaksa 
meminta HabTb bin al-ShahTd bertanyakan al-Hasan daripada siapakah 
ia mendengar hadith al-'aqiqah/hadithu-hu ft-al-'aqiqah. Jawabnya, 
daripada Samurah sendiri. Jawapan ini diriwayatkan oleh al-BukharT, al- 



19 



TirmidhT, dan al-Nasa'T. Akan tetapi, Yahya al-Qattan sekadar terdiam 
mendengar riwayat tersebut. Adapun al-BardTjT, beliau menganggapnya 
waham dan mencacatkannya dengan tafarrud Quraysh bin Anas, murid 
HabTb. Sungguhpun begitu, sebahagian ulama seperti 'AlT bin al-MadTnT 
dan Shu'bah dalam satu riwayat diikuti oleh al-BukharT, al-TirmidhT, dan 
al-Hakim menyahihkan sama' al-Hasan daripada Samurah. Maka, 
berdasarkan riwayat HabTb dengan sokongan pendapat sebahagian 
ulama, sama' al-Hasan daripada Samurah diterima. 

Sebenarnya, riwayat HabTb dapat menjadi mutabi' kepada riwayat 
Qatadah dan Ash'ath tetapi disebabkan riwayat tersebut tidak menyebut 
dengan jelas mahall al-shahid, hal ini diragui. Walau bagaimanapun, 
tidak ada riwayat lain tentang akikah daripada al-Hasan. Oleh itu, 
diyakini bahawa yang dimaksudkan dengan hadith al-'aqiqah/hadithu- 
hu fi-al-'aqiqah adalah hadis ini. Dengan ini, hadis ini dianggap hasan 
dan tidak jauh kalau dikatakan sahih sekalipun. Al-BukharT juga 
menerima hadis ini tetapi tidak dimasukkan ke dalam Sahih kerana 
tidak menepati syaratnya. Buktinya, beliau mengamalkan hadis ini 
dengan mengadakan Bab Tasmiyah al-Mawlud Ghaddh Yuladu li-Man 
Lam Yu'aqqa 'an-hu wa-Tahniki-hi. 

Al-TirmidhT, al-Hakim, 'Abd al-Haqq al-IshbTlT, Ibnu Hajar, al-AlbanT, 
Shu'ayb al-Arna'ut dan rakan-rakan menyahihkan hadis ini tanpa sedikit 
pun membincangkan tadlis Qatadah. Hadis ini ada dicacatkan oleh Ibnu 
Tahir tetapi dengan sanad lain iaitu daripada Yahya bin Abu MutT' 
daripada Qatadah kerana tafarrud Yahya. Ta'lil ini tidak kena kerana 
terdapat mutaba'ah seperti yang akan disebutkan. 

Walaupun hadis ini bertarar maqbul, dalalah penamaan pada hari 
ketujuh tidak kuat kerana tidak dapat menghubungkan mahall al-shahid 
iaitu wa-yusamma dengan penyataan hari ketujuh kecuali jika 
berdasarkan riwayat Sa'Td bin Abu 'Arubah, Shu'bah bin al-Hajjaj, dan 
Hammam bin Yahya yang diriwayatkan oleh Ahmad dan Rawh bin 
'Ubadah yang diriwayatkan oleh al-TahawT yang jelas menunjukkan 
penepatan waktu penamaan iaitu pada hari ketujuh. Masing-masing 
menyebutkan; 

, ,,Aj3 ^ « l ajj 

... Dan dinamakan padanya (hari ketujuh)... 

Dan; 

,£jLLJI j»jjll AjoiIj (jjL^jj (^jJojjjj Ajc. ^jiii 
... Maka, disembelihkan sempenanya, diberikan nama, dan 
dicukur kepalanya pada hari ketujuh. 

Tetapi, semua riwayat tadi daripada Qatadah sedangkan riwayat beliau 
bermasalah kerana tadlis. Walaupun mempunyai sokongan, sokongan 
bukan pada kejelasan penepatan waktu penamaan. Persoalan ini juga 
telah dihadapi oleh al-TahawT sendiri. Beliau cuba mencari riwayat yang 
jelas menunjukkan pensyariatan menamakan bayi pada hari ketujuh dan 
akhirnya menemui riwayat tadi. Tetapi, beliau sendiri mengakui bahawa 
riwayat tersebut lemah kerana samd' Rawh daripada Sa'Td selepas 
ikh tilat justeru beliau menjadikan riwayat Ahmad bin Shu'ayb daripada 
Sa'Td sebagai ganti. Riwayat tersebut dengan lafaz; 

alliij (jla ij AjuLLu ^jj Ajc. ^jjj ((t 

Disembelih sempenanya pada hari ketujuhnya 
(kelahiran), dicukur (rambut), dan diberikan nama. 

Malangnya, riwayat ini tidak layak menjadi dalil kerana tidak ada mahall 
shahid yang dimaksudkan. Seolah-olah terlupa dengan tujuan asal iaitu 
mencari riwayat yang jelas menunjukkan penamaan pada hari ketujuh 
oleh rawi yang mendengar sebelum ikhtildt, al-TahawT mengalihkan 
perhatian kepada riwayat Quraysh tadi dan mendakwa riwayat Ahmad 
bin Shu'ayb ini adalah yang dimaksudkan dalam riwayat Quraysh sekali 
gus riwayat Ahmad bin Shu'ayb menjadi sahih. 

Selain hadis Samurah, terdapat tiga hadis lain yang mempunyai daldlah 
yang jelas iaitu hadis datuk 'Amr bin Shu'ayb, hadis 'A'ishah, dan Ibnu 
'Abbas. Hadis 'Amr bin Shu'ayb begini, katanya: 

4jc. (_jiVi ^i^ijj 4juLLi ^jj j jjjiii <1aLjj ^iiiij 4jie iiii ^u^i ^jIsi (ji 

Bahawasanya Nabi sa//d i4//d/j 'alay-hi wa-sallama 
menyuruh menamakan bayi pada hari ketujuhnya, 
menanggalkan kotoran daripadanya, dan berakikah. 

Hadis ini diriwayatkan oleh al-Tirmidhi dan Ibnu AbT al-Fawaris 
daripada Muhammad bin Ishaq daripada 'Amr bin Shu'ayb daripada 
ayahnya, Shu'ayb bin Muhammad daripada datuknya. Diriwayatkan juga 
oleh Ibnu AbT Shaybah menerusi Ibnu Ishaq daripada 'Amr bin Shu'ayb 
secara maqtu'. 

Ibnu Ishaq mudallis dan beliau meriwayatkan secara 'arianah. Selain 
itu, 'Amr bin Shu'ayb tidak menjelaskan siapakah datuk beliau yang 
dimaksudkan kerana kata al-DaraqutnT: apabila beliau mengatakan 
(meriwayatkan) daripada ayahnya daripada datuknya, diragukan 
adakah datuknya adalah datuk atas (moyang) atau datuk bawah (datuk) 
sekiranya beliau tidak menjelaskannya. Jika beliau menjelaskan, maka 
sahih. Datuk bawah 'Amr bukan sahabat tetapi tabiin. Kalau yang 
dimaksudkan adalah datuk bawah, hadis ini hukumnya mursal. 'AlT bin 
al-MadTnT dan Abu Dawud pula menolak riwayat 'Amr dengan sanad ini 
iaitu daripada ayah daripada datuknya. 

Oleh itu, hadis ini dihukum da'if. Al-TirmidhT pun tidak menyahihkannya 
tetapi sekadar mengatakan hasan gharib. Al-AlbanT menghasankannya. 
Mungkin sekadar li-ghayri-hi. Shu'ayb al-Arna'ut dan rakan-rakan pula 
melemahkannya tetapi menaikkannya kepada sahih li-ghayri-hi dengan 
hadis Samurah. 

Walau bagaimanapun, hadis ini sama dengan hadis Samurah. Cuma, 
hadis Samurah tidak menyebutkan wad' al-adhd 'an-hu tetapi menyebut 
tentang mencukur kepala. Tetapi, ini boleh dijamakkan dengan 
mentafsirkan wad' al-adha 'an-hu dengan mencukur kepala. Tafsiran ini 
dibuat oleh al-Hasan al-BasrT sebagaimana yang diriwayatkan oleh Abu 
Dawud, oleh Ibnu STrTn oleh Ahmad dengan sanad yang masing-masing 
disahihkan oleh al-AlbanT dan Shu'ayb al-Arna'ut, dan oleh Abu Hafs al- 

Abbar dalam riwayat Ibnu AbT al-Fawaris serta dijazamkan oleh al- 
Asma'1. Ibnu al-Athir pula berpendapat, makna mentafsirkan wad' al- 
adha 'an-hu adalah menanggalkan kesan-kesan kelahiran pada tubuh 
tetapi tafsiran ini tidak dikongsi oleh ulama lain. Ibnu Hajar pula 
berpendapat, maknanya umum meliputi semua perbuatan 
menghilangkan kotoran daripada tubuh bayi. 

Jika mencukur kepala adalah maknanya yang tepat, tidak syak lagi 
bahawa hadis Samurah dan hadis ini adalah hadis yang sama. Mungkin 
datuk bawah atau datuk atas masing-masing mendengarnya daripada 
Samurah, orang lain, atau Rasulullah salla Allah 'alay-hi wa-sallama 
sendiri dengan lafaz Samurah lalu meriwayatkannya dengan makna. Ini 
bermakna, penetapan hari ketujuh dalam hadis ini hanyalah 
berdasarkan tafsiran tabiin atau sahabat terhadap hadis Samurah. Ini 
berkemungkinan berlaku. Tafsiran tidak sama dengan nukilan. Tafsiran 
berdasarkan ijtihad, nukilan berdasarkan riwayat. Sebagaimana tidak 
boleh menguatkan hadis da'if dengan pendapat sahabat, begitu juga 
tidak boleh menjadikan hadis ini sebagai shahid bagi penetapan waktu 
menamakan bayi dalam hadis Samurah. Ini jika hadis ini sahih sampai 
kepada datuk 'Amr. Tetapi, hadis ini hanya sahih kepada Ibnu Ishaq. 

Tambahan pula, didapati riwayat Ibnu AbT Shaybah yang maqtu' pada 
'Amr bin Shu'ayb lebih sahih daripada riwayat al-TirmidhT dan Ibnu AbT 
al-Fawaris. Antara Ibnu AbT Shaybah dengan Ibnu Ishaq hanyalah 
'Abbad bin al-'Awwam yang thiqah sementara antara al-TirmidhT dan 
Ibnu AbT al-Fawaris dengan Ibnu Ishaq terdapat beberapa rawi. Dalam 
riwayat al-TirmidhT ada SharTk al-Nakha'T yang bermasalah. Guru Ibnu 
AbT al-Fawaris, Muhammad pula tidak dikenali. Mungkin beliau adalah 
Ibnu AbT al-Fawaris sendiri kerana beliau memang bernama 
Muhammad. Abu Hafs al-Abbar pula tidak ditemui pernah mendengar 
satu pun hadis daripada Ibnu Ishaq. Jadi, mungkin berlaku inqita' &\ sini. 
Jika tidak pun, sanad Ibnu AbT al-Fawaris tetap nazil dan dikemudiankan 
berbanding riwayat Ibnu AbT Shaybah kerana terdapat tiga rawi 
sebelum Ibnu Ishaq. 

Menjadi amalan para ulama mencacatkan hadis marfu' dan mawsul 
apabila didapati terdapat riwayat lain secara mawquf atau mursal. Jadi, 
sepatutnya hadis datuk 'Amr bin Shu'ayb menerima talil dengan 
wujudnya riwayat maqtu' ini. Jika tidak pun, riwayat Ibnu Ishaq dikira 
mudtarib kerana kedua-dua wajah riwayat sama-sama sahih. Ini tidak 
pelik. Ibnu Ishaq bukannya thiqah, tetapi sadiiq kalaupun tidak da'ifdan 
kadhdhdb sebagaimana yang dikatakan oleh Malik, al-A'mash, Sufyan bin 
'Uyaynah, dan Yahya al-Qattan. 

Jika benar riwayat Ibnu AbT Shaybah mahfuz daripada Ibnu Ishaq, 
riwayat ini langsung tidak menjejaskan penerangan sebelum ini kerana 
tidak ada penetapan waktu penamaan yang dikehendaki. Lafaznya 
berbunyi; 

(_jiVI £j-iajj .J jJj-all /tjLLJI ^jJ ^ aja» 11 J j-al ^Kaj <jlc. 'Jh\ ^U^i (jl 

AaJJ/djuhU j 

Bahawasanya Nabi sa//d i4//d/3 'alay-hi wa-sallama 
menyuruh melakukan akikah pada hari ketujuh untuk 
bayi, menanggalkan kotoran, dan menamakannya. 

Dalam hadis 'A'ishah pula, beliau mengatakan: 

J-ilj LaAl AJJJJ ^LjLulll JkjJ (jjlil3^J (j I UA (jC- J>3 JUJ J 4 yir. *0j| ^ I , <~i Aijl (JjjoJJ Jjo 

.(_jriVl 4-uil J (jt iaL-aJ (jl 

Rasulullah salla Allah 'alay-hi wa-sallama melakukan 
akikah untuk Hasan dan Husayn pada hari ketujuh, 
menamakan mereka, dan memerintahkan agar kotoran 
ditanggalkan daripada kepalanya. 

Hadis ini diriwayatkan oleh Ibnu Hibban, al-Bayhaqi, dan al-Hakim 
daripada 'Abd Allah bin Wahb daripada Muhammad bin 'Amr daripada 
Ibnu Jurayh daripada Yahya bin Sa'Td daripada 'Amrah daripada beliau. 
Ibnu Jurayh mudallis seperti yang dinaskan oleh al-Daraqutm dan Ibnu 
Hibban. Malik mengatakannya hatib layl. Beliau meriwayatkan hadis ini 
secara 'arianah. Oleh itu, walaupun hadis ini disahihkan oleh Ibnu 

Hibban dan al-Hakim, dihasankan oleh al-Albani, Shu'ayb al-Arna'ut dan 
rakan-rakan, hadis ini dihukum da'if. 

Hadis terakhir - kiranya - dalam bab ini, hadis Ibnu 'Abbas berbunyi 
begini: 

' \<t\\ j (j'S)2\ 4jc ial-aJj (jJ=4j (^a^y ^jJ (^jlall yj 4*jLJ! (j^ 

IjA_) j oj»-iji (j jjJ (jALaijj 4 jajac. jaij ^cJallj Ajailj (jla^lj 4_ic (3*JJ 

/ i ia3 jl 

Tujuh perkara daripada sunnah tentang bayi pada hari 
ketujuh: menamakannya, mengkhatankan, menanggalkan 
kotoran daripadanya, melubangkan telinganya, 
mengakikahnya, mencukur kepalanya, melumurkan darah 
(haiwan) akikah, dan bersedekah dengan emas atau perak 
seberat rambutnya. 

Hadis ini diriwayatkan oleh al-Tabarani dalam al-Awsat daripada Ahmad 
bin al-Qasim daripada ayahnya dan 'Isa bin al-Musawir daripada 
Rawwad bin al-Jarrah daripada 'Abd al-Malik bin Abu Sulayman 
daripada 'Ata' daripada beliau. Rawwad bin al-Jarrah saduq pada asalnya 
tetapi kemudiannya bercelaru dan banyak meriwayatkan hadis-hadis 
munkar. Jadi, hadis ini da'if jiddan. Ibnu Hajar mengatakan terdapat 
kelemahan pada sanadnya. Al-Albam pula mengatakan: munkar dengan 
pelengkap/penutup ini. 

Sungguhpun begitu, inilah sunnah yang difahami oleh ulama sebagai 
menentukan hari ketujuh sebagai hari yang disunatkan menamakan 
bayi. Walaupun tidak kuat dari segi daldlah kerana ketiadaan riwayat 
sahih yang jelas menunjukkan ketetapan hari ketujuh sebagai hari 
menamakan bayi, riwayat yang sahih masih mempunyai kemungkinan 
untuk menunjukkan demikian. Oleh sebab itulah, ulama menjadikan 
hadis ini dengan semua riwayat-riwayat yang disebutkan sebagai dalil 
menyunatkan penamaan pada waktu tersebut. 

Sebenarnya, penetapan hari ketujuh sebagai waktu penamaan 
bersalahan dengan perbuatan Rasulullah salla Allah 'alay-hi wa-sallama 

yang menamakan anak baginda keesokan hari kelahiran sebagaimana 
dalam sabda baginda: 



Semalam, aku dilahirkan anak lelaki maka aku 
namakannya dengan nama ayahku, IbrahTm. 

Hadis ini diriwayatkan oleh Muslim, Abu Dawud, dan Ahmad daripada 
Sulayman bin al-Mughirah daripada Thabit bin Aslam al-Bunam 
daripada Anas bin Malik. 

Tentang zahir ta'arud yang berlaku, jumhur menanggung perkataan 
baginda berdasarkan afdaliyyah sementara perbuatan baginda 
berdasarkan keharusan. Terdapat sebahagian ulama yang memahami 
perbuatan baginda sebagai satu keutamaan. Oleh itu, mereka turut 
menggalakkan penamaan pada hari pertama di samping pada hari 
ketujuh. Pendapat ini dipilih oleh al-NawawT. 

Sekumpulan ulama pula menganggap galakan yang terdapat dalam 
sunnah qawliyyah khusus untuk bayi yang tidak dirancang untuk 
diakikahkan pada hari ketujuh. Jika tidak, digalakkan menamakannya 
pada hari tersebut. Ini adalah pendapat al-BukharT dan Ibn al-Muhallib. 
Al-TahawT ada memberikan pendapat tetapi kata-katanya tidak dapat 
difahami dengan baik. Walau bagaimanapun, tidak ada seorang pun 
ulama diketahui mengharamkannya pada waktu-waktu lain sama ada 
antara hari pertama dengan hari ketujuh atau selepas hari ketujuh. Akan 
tetapi, kalaulah benar sunnah qawliyyah yang disebutkan tadi tidak 
sahih, tidak ada istihbdb yang didakwa kecuali oleh ulama-ulama yang 
mengamalkan hadis da'ifda\am menyabitkan amalan-amalan sunat. 

Tentang zat nama itu sendiri, Islam meletakkan panduan istimewa 
untuk memilihnya. Asas penamaan dalam Islam adalah 
memperelokkannya. Tetapi, perlu diketahui bahawa hadis Rasulullah 
salla Allah 'alay-hi wa-sallama yang jelas tentangnya tidak sahih iaitu: 

<u«i \ jiuta.ta ~^';\ «.LaLiij aliii j A-aUall ^jj (jjC-ii 

Sesungguhnya kalian akan dipanggil pada hari kiamat 
dengan nama-nama kalian dan nama-nama ayah-ayah 
kalian. Oleh itu, perelokkan nama-nama kalian. 

Hadis ini diriwayatkan oleh Abu Dawud, Ahmad, al-Bayhaqi, al-Darimi, 
dan lain-lain daripada Hushaym daripada Dawud bin 'Amr daripada 
'Abd Allah bin Abu Zakariyya' daripada Abu al-Darda'. 

Kata Abu Dawud selepas meriwayatkan hadis ini: Ibnu AbT Zakariyya' 
tidak sempat dengan Abu al-Darda'. Maka, hadis ini munqati' dan da'if. 
Inilah pendapat al-Albam, Shu'ayb al-Arna'ut dan rakan-rakan. Ibnu 
Hibban pula menyahihkannya dengan memasukkannya ke dalam Sahih 
beliau sementara al-NawawT dan al-Sayuti masing-masing 
mengatakannya jayyid dan hasan. Tetapi, ini silap kerana inqita' dalam 
hadis ini zahir melainkan al-NawawT memaksudkan jayyid di sini 
sebagai da lf yang ringan. 

Sedikit tentang penyebutan nama pada hari kiamat. Orang awam 
kebanyakannya beriktikad, manusia akan dipanggil kelak dengan 
berbinkan ibu, bukan berbinkan ayah seperti di dunia. Sebenarnya, 
iktikad ini tidak ada asasnya melainkan kefahaman yang silap terhadap 
ayat 71, surah al-Isra' dan pegangan dengan sebuah hadis da'if jiddan 
yang berbunyi: 

Pada hari kiamat, manusia akan dipanggil dengan (nama) 
ibu-ibu mereka [sebagai penutupan] oleh Allah 'azza wa- 
jalla terhadap (aib-aib) mereka. 

Hadis ini diriwayatkan oleh Ibnu 'AdT daripada Muhammad bin 
Muhammad al-JuhanT daripada 'AlT bin Bishr daripada Ishaq bin IbrahTm 
al-TabarT daripada Marwan daripada Humayd al-TawTl daripada Anas 
bin Malik. Diriwayatkan juga oleh al-DaylamT dalam Firdaws al-Akhbar 
daripada 'A'ishah secara mu'allaq. 

Ishaq bin Ibrahim ini munkar al-hadith, muttaham bi-al-wad'. Ibnu al- 
JawzT memasukkan hadis ini ke dalam al-Mawdu'at dan mengatakan: 
tidak sahih. Menurut kaedah yang dijelaskan oleh Syeikh 'Abd al-Fattah 
Abu Ghuddah dalam mukadimah semakan al-Masnu' oleh Mulla 'AlT al- 
QarT, istilah ini apabila disebutkan dalam kitab mawdu'at maknanya 
hadis yang dimaksudkan mawdu', bukan sekadar hasan atau da'if. Selain 
beliau, al-Albam juga mengatakannya mawdu'. 

Baiklah, kembali mengenai memperelokkan nama. Walaupun hadis yang 
disebutkan tidak sahih, Rasulullah salla Allah 'alay-hi wa-sallama dalam 
banyak hadis menukarkan nama yang tidak elok kepada yang lebih elok. 
Antaranya, Rasululllah menukarkan al-'AsT (perderhaka) kepada MutT' 
(yang taat) dan 'Asiyah (penderhaka) kepada JamTlah (si cantik). Kedua- 
duanya diriwayatkan oleh Muslim. Kadang-kadang, baginda 
menukarkan nama yang elok kepada nama yang lebih elok seperti 'AzTz 
(tunggal/mulia) kepada 'Abd al-Rahman (hamba al-Rahman) 
sebagaimana dalam Musnad Ahmad dan Mustadrak al-Hakim. 
Disahihkan oleh al-Hakim, al-AlbanT, Shu'ayb al-Arna'ut dan rakan- 
rakan. Semua ini sudah cukup menunjukkan kepentingan 
memperelokkan nama. 

Termasuk dalam memperelokkan nama adalah memastikan nama yang 
diberikan mempunyai nilai sama ada dari segi makna atau sejarahnya. 
Yang dimaksudkkan 'mempunyai nilai dari segi makna' adalah 
mempunyai maksud dari segi bahasa, bukan nama yang tidak 
mempunyai sebarang maksud seperti Khayrul dan 'IzzanT atau nama- 
nama yang disalahejakan seperti Derahman. Antara nama-nama yang 
terbaik sebagaimana yang disebutkan oleh Rasulullah salla Allah 'alay-hi 
wa-sallama ialah 'Abd Allah dan 'Abd al-Rahman. Qiyas nama-nama ini 
adalah setiap nama yang berawalkan 'Abd yang dihubungkan dengan 
nama-nama Allah. Tetapi, perlu disemak sama ada nama-nama 
berkenaan benar-benar nama Allah atau tidak kerana sering kali berlaku 
kesalahan di sini. Contohnya, 'Abd al-Mawjud (hamba Yang Maha 
Wujud). Al-Mawjud bukan nama Allah. 

Dengan itu, sewajarnya diperhatikan maksud perkataan-perkataan yang 
ingin dipilih kerana bimbang tidak sesuai dijadikan nama atau tidak 
sepadan dengan jantina sehingga boleh menimbulkan keaiban apabila 
digunakan di tempat-tempat lain. Contohnya, STtT (puan) dan Anisah 
(cik) serta menggunakan nama Maysarah untuk perempuan. Maulana 
'AsrT menolak Nur untuk perempuan, katanya ism mudhakkar. Pendapat 
ini kurang tepat kerana banyak ism mudhakkar pada asal letaknya 
seperti Zaynab dan Hind digunakan juga untuk perempuan. Jadi, Nur 
boleh digunakan untuk perempuan dengan syarat penggunaannya 
kepada perempuan meluas seperti di Malaysia sama seperti Zaynab dan 
Ibtisam dalam kalangan Arab. 

Selain itu, nama-nama yang dipilih tidak semestinya dalam bahasa Arab, 
dalam bahasa Melayu, Parsi dan bahasa-bahasa lain seperti Melor, Susilo 
(budi pekerti yang baik), dan Fayruz (sejenis batu berharga) pun 
dibenarkan selagi tidak membawa pengaruh yang buruk seperti 
pengaruh Barat dan agama lain sebagaimana nama Micheal (asalnya 
Mikall), Maria (asalnya Maryam), George, dan Suzan. Ini untuk 
mengelakkan tashabbuh, wala', atau taqlid kepada adat musuh-musuh 
Islam. Mereka yang benci kepada kekumran pasti membencikan segala 
yang berkaitan dengannya. Namun begitu, larangan ini tidaklah sampai 
memaksa mualar yang mengenakan nama-nama seumpamanya 
menukar nama mereka kerana 'illah hilang atau yughtafaru ft al-baqa' 
ma la yughtafaru fi al-ibtida'. Nama-nama yang mencerminkan ajaran 
agama lain seperti John (nama tokoh Kristian) dan Krishna (dewa 
Hindu) diharamkan secara mutlak sama seperti diharamkan memakai 
pakaian yang menjadi syiar mereka. 

Bertentangan dengan ini adalah setiap nama yang buruk dan jelek 
seperti ZanT (penzina), Rafidah (penentang/ShT'ah Rafidah), dan Buang. 
Nama-nama yang mempunyai dua makna, buruk dan baik boleh 
diberikan dengan memaksudkan makna yang baik. Tetapi, jika makna 
yang buruk lebih nyata seperti nama Taqiyyah (berpura-pura/orang 
yang bertakwa) dan Israll (Nabi Ya'qub 'alay-hi al-salam /negara Israel) 
seelok-eloknya dielakkan. 



29 



'Mempunyai nilai dari segi sejarah' pula seperti nama-nama nabi, para 
sahabat, dan tokoh-tokoh agama. Kebanyakan nabi bukan daripada 
kalangan Arab. Oleh itu, nama-nama mereka tidak diketahui maksudnya 
apatah lagi setelah dialih bahasa ke dalam bahasa Arab. Walaupun 
demikian, nama-nama tersebut tetap elok digunakan kerana masih 
merujuk kepada mereka. Juga tidak menjadi kesalahan menamakan 
anak dengan nisbah ulama yang pada asalnya merujuk kepada 
keturunan atau tempat seperti Shafi'T, GhazalT, dan NawawT kerana yang 
dimaksudkan melalui nama tersebut adalah ulama-ulamanya bukan 
maksudnya dari segi bahasa. Ini bersalahan dengan pendapat Maulana 
'AsrT. 

Amalan mengambil nama-nama nabi dan para sahabat ini telah menjadi 
adat umat Islam. Rasulullah salla Allah 'alay-hi wa-sallama sendiri 
menamakan anak baginda, IbrahTm sempena nama moyang baginda, 
Nabi IbrahTm. Cuma, perlu ditekankan di sini tentang kepentingan 
menyelidiki kebenaran sejarah yang selalu dihubungkan dengan sesuatu 
nama. Contohnya, Zulaykha yang dikatakan menjadi isteri Nabi Yusuf 
'alay-hi al-salam yang sangat solehah, MutT'ah yang menjadi wanita 
pertama masuk syurga, dan 'Ayn al-Mardiyyah, ketua bidadari. Semua 
ini khususnya berkenaan MutT'ah dan 'Ayn al-Mardiyyah adalah dusta. 
Taha dan YasTn yang dipercayai sebagai nama Rasulullah sehingga 
dijadikan nama anak juga perlu dikaji semula sejauh mana kebenaran 
dakwaan tersebut. Ibn al-Qayyim menafikan kesahihannya. 

Walaupun begitu, tidak semua nama yang dipandang elok oleh manusia 
dibenarkan oleh Islam. Hal ini disebabkan nama-nama berkenaan 
bersifat melampau dan menyamai nama-nama atau sifat-sifat Allah. 
Antara nama yang bersifat melampau adalah Sayyid al-Nas (penghulu 
manusia), Khayr al-Nisa' (sebaik-baik wanita), Jar Allah, KhalTl Allah 
(kekasih Allah), dan Ruh Allah (roh Allah). Apatah pula, KhalTl Allah dan 
Ruh Allah adalah gelaran khusus untuk Nabi IbrahTm dan Nabi 'Isa yang 
tidak boleh sewenang-wenangnya dijadikan nama oleh orang lain. 
Termasuk dalam bab ini juga nama-nama yang berisi tazkiyah kepada 
pemakainya seperti Mukhlis, MuttaqT, TaqT, dan Mubarak. Al-BajT dalam 

al-Muntaqa menjelaskan bahawa tazkiyah yang dimaksudkan adalah 
dari segi agama. 

Nama-nama yang menyamai nama-nama Allah pula adalah seperti 
Rahman, QadTr, dan Jabbar. Yang dimaksudkan di sini adalah nama- 
nama khusus untuk Allah. Nama-nama seperti Nur, HakTm, dan Hafiz 
yang tidak khusus kepada Allah boleh diambil sebagai nama. 

Sementara itu, terdapat sejumlah nama yang tidak dibenarkan dalam 
Islam iaitu nama-nama yang bercanggah dengan akidah Islam seperti 
'Abd Manaf (hamba berhala Manaf), 'Abd al-Nabi (hamba Nabi salld 
Allah 'alay-hi wa-sallama), 'Abd al-Husayn (hamba al-Husayn ), dan 
Ghulam Ahmad (hamba/budak suruhan Ahmad salld Alldh 'alay-hi wa- 
sallamd). Perlu diberi perhatian, nama Abd al-Muttalib yang masyhur. 
Jumhur ulama tidak mengharuskan nama ini. Segelintir ulama 
membolehkannya dengan alasan, Rasulullah salld Alldh 'alay-hi wa- 
sallama pernah menggucapkannya dalam syair beliau: 

. CjjUl l ±£ <^l Ul * V ^Sll Ul 
Aku adalah Nabi, bukan dusta. Aku anak 'Abd al-Muttalib. 

Hujah ini ditolak oleh jumhur kerana baginda hanya menyebutnya dan 
ini tidak semestinya menunjukkan reda. Sama seperti disebut Abd 
Shams untuk merujuk kepada moyang Abu Sufyan atau Ayat Allah 
sebagai gelaran palsu al-Khumaym bukan bererti kita memperakukan 
penggunaan nama dan gelaran tersebut. 

Selain nama-nama yang disebutkan, terdapat nama-nama yang baik 
tetapi dilarang secara khusus oleh Rasulullah salld Alldh 'alay-hi wa- 
sallama iaitu Rabah (keuntungan), Yasar (kemudahan), Aflah (kejayaan), 
dan Nafi' (berfaedah) melalui sabda baginda yang diriwayatkan oleh 
Samurah bin Jundub : 

.UilJ V j ^iat V j I jlly V j liUj fli V 

Janganlah engkau namakan bayimu dengan Rabah, Yasar, 
Aflah, dan Nafi'. 

Hadis ini dengan lafaz ini diriwayatkan oleh Muslim dalam salah satu 
riwayatnya daripada jalan al-Rukayn bin al-RabT' daripada al-RabT' bin 
'Umaylah daripada beliau. Dalam riwayat lain yang juga diriwayatkan 
oleh Muslim menerusi jalan Mansur bin al-Mu'tamir daripada Hilal bin 
Yasaf daripada al-Rabi' bin 'Umaylah, Nafi' digantikan dengan Najih. Ada 
juga riwayat yang menyebutkan Nafi' dan Najih bersama seperti riwayat 
al-Tabari dalam Tahdhib al-Athar tetapi sanadnya da'if malah munkar 
dengan riwayat Muslim melalui jalan Hilal bin Yasar yang menyebutkan: 

•Is^ uAl£ ^ ^j' U* ^) ... 

... Sesungguhnya nama-nama itu empat sahaja. Oleh itu, 
jangan kamu tambah lagi (nama lain). 

Tetapi, Jabir bin 'Abd Allah sebagaimana dalam riwayat Muslim 
mendakwa: Nabi salla Allah 'alay-hi wa-sallama hendak menegah 
menamakan dengan Ya'la, Barakah, Aflah, Yasar, Nafi', dan 
seumpamanya kemudian aku lihat baginda berhenti selepas itu dan 
tidak mengatakan sesuatu pun sehingga Rasulullah salla Allah 'alay-hi 
wa-sallama dicabut (nyawa) tanpa melarangnya. Kemudian, 'Umar ingin 
melarangnya tetapi beliau meninggalkannya. 

Dalam sesetengah naskah Sahih Muslim, Ya'la digantikan dengan Muqbil 
seperti yang disebutkan oleh al-Nawawi dalam syarahnya. Walau 
bagaimanapun, hadis ini menunjukkan Rasulullah salla Allah 'alay-hi wa- 
sallama selain menyebutkan empat nama tadi, turut menyebutkan 
nama-nama lain. Ini bermakna, nama-nama yang disebutkan tidak 
terhad kepada empat sekali gus menafikan bahawa pembatasan 
tersebut tiada dalam hadis baginda. Namun begitu, para ulama 
kebanyakannya menerimanya termasuk dalam hadis. Malah, bagi al- 
NawawT, pembatasan kepada empat nama yang dimaksudkan hanyalah 
dalam penukilan, bukan bererti melarang qiyas ke atas nama-nama ini 
ke atas nama-nama seumpamanya. 

Hadis Jabir juga bertentangan dengan hadis Samurah kerana 
menyebutkan Rasulullah salla Allah 'alay-hi wa-sallama belum melarang 

nama-nama tersebut sebaliknya dalam hadis Samurah, baginda telah 
melarangnya. Untuk menjamakkan kedua-dua hadis, dianggap bahawa 
Jabir tidak mendengar apa yang didengar oleh Samurah atau apa yang 
didengar oleh Jabir berupa 'hendak menegah' difahami sebagai sudah 
menegah. Al-NawawT pula berpendapat, maksud hadis Jabir, baginda 
ingin menegahnya secara tahrim. Jadi, baginda telah melarangnya 
sebelum itu secara tanzih. Seperti itu juga yang disebutkan oleh al- 
QurtubT. Sebenarnya, takwilan ini pelik. Zahir hadis Jabir menunjukkan 
baginda memang tidak pernah melarangnya sementara zahir hadis 
Samurah jelas menunjukkan baginda melarangnya. 

Oleh itu, jalan keluar bagi masalah ini adalah merujuk kaedah al-muthbit 
muqaddam 'ala al-nafi atau man 'alima hujjah 'ala man lam yalam. Jadi, 
hadis Samurah dipilih berbanding hadis Jabir. Maka, nama-nama yang 
disebutkan adalah seperti dalam hadis Jabir sahaja iaitu Rabah, Yasar, 
Aflah, dan Nafi'/NajTh. Nama-nama yang disebutkan dalam hadis Jabir 
tidak disenaraikan bersama kerana tidak sabit Rasulullah salla Allah 
'alay-hi wa-sallama pernah melarangnya. 

Akan tetapi, adakah terdapat 'illah larangan empat nama ini sehingga 
boleh disamakan hukumnya dengan nama-nama lain? Berdasarkan 
riwayat Muslim daripada Mansur, 'illah larangan adalah seperti berikut: 

...V cJ jija jjij bla jA pi J j& ... 
... Sesungguhnya sekiranya engkau bertanya "dia ada di 
sana?" sedangkan dia tidak ada dan menjawab "tidak 
(ada)".... 

Zahirnya, 'illah adalah supaya tidak dikatakan Rabah contohnya, tidak 
ada. Jawapan ini seolah-olah bermaksud, keuntungan tidak ada. Jadi, 
'illah adalah untuk mengelakkan timbulnya jawapan yang tidak enak 
didengar seperti ini. Namun begitu, al-TahawT dan al-Nawawi 
memahami lebih jauh daripada itu. Mereka melihat 'illah yang sebenar 
adalah supaya manusia tidak terjebak ke dalam tasha'um atau tatayyur 
iaitu mempercayai tiyarah yang diharamkan oleh Islam. Tiyarah di sini 
adalah sial. Jawapan tidak ada Rabah contohnya, boleh menyebabkan 

manusia beranggapan jawapan tersebut boleh mempengaruhi 
kehidupan dengan menyebabkan perkara malang. 

Kaedah menyatakan, al-hukm yadur ma'a 'illati-hi wujudan wa-'adaman. 
Oleh itu, setiap nama yang mengandungi 'illah yang serupa juga dilarang. 
Nama-nama tersebut termasuklah Mubarak (yang diberkati), Khayr 
(kebaikan), Surur (kegembiraan), dan Ni'mah (nikmat). 

Selain itu, terdapat kemusykilan dari sudut bahasa dalam hadis di atas 
kerana menyebut fa-yaqul, sepatutnya fa-yuqdl. Jika fa-yaqul, maka 
damir adalah huwa yang kembali kepada tuan nama yang empat itu. 
Bagaimana ia boleh menjawab "tidak ada" sedangkan ia sendiri tidak 
ada? Jawapannya, sama ada sesuatu telah mahdhuf atau diperbetulkan 
seperti riwayat al-Tirmidhi dan al-Bazzar yang menyebut fa-yuqal atau 
qalu. Masing-masing menerusi jalan Shu'bah daripada Mansur. 

Seperkara yang mustahak untuk difahami, khususnya dalam budaya 
Melayu Malaysia, hukum memendekkan nama untuk memudahkan 
panggilan. Sebagai contoh, Kamal dengan Mal, RtihanT dengan Ani, dan 
Intan dengan Tan. Dalam budaya Arab, pemendekan seperti ini tidak 
wujud. Oleh itu, perihalnya tidak disebut dalam kitab-kitab mereka 
begitu juga hukum-hakam berkaitan dengannya. 

Sekali imbas, perkara ini tidak membawa masalah. Tetapi, bagaimana 
pula kalau nama yang elok pada asalnya tetapi apabila dipendekkan dan 
dijadikan panggilan, membawa maksud-maksud yang buruk? Misalnya, 
Muhammad (nama Rasulullah/yang terpuji) menjadi Mamat (kematian) 
dan MuzanT (nisbah ulama, murid Imam al-Shafi'T) menjadi ZanT 
(penzina). Jawapannya, tidak digalakkan. Walaupun yang dimaksudkan 
adalah nama sebenar, lafaznya tetap boleh difahami dengan maksud- 
maksud yang buruk. 

Kemudian, bagaimana pula kalau nama-nama yang berawalkan 'Abd 
seperti 'Abd Allah dan 'Abd al-'AzTz bolehkah dipendekkan menjadi Lah 
dan 'AzTz atau kependekan ini dikira sama seperti menjadikannya 
sebagai nama dari segi hukum? Jawapannya agak rumit kerana 

kependekan kali ini melibatkan nama-nama Allah. Nama-nama Allah ada 
yang dikhususkan kepada Allah dan ada yang tidak dikhususkan dan 
makhluk boleh dinamakan dengannya. Nama-nama yang khusus kepada 
Allah seperti Allah, Rahman, dan Ilah. Nama-nama yang tidak khusus 
kepada Allah seperti Nur, 'AzTz, dan Salam. Nama-nama yang khusus 
sebagaimana tidak boleh dijadikan nama kepada makhluk dengan 
menambah alif lam atau tidak, tidak boleh dijadikan panggilan sama 
sekali. 

Masalahnya sekarang, nama-nama Allah yang tidak khusus. Memang 
boleh dijadikan nama tanpa alif lam ma'rifah khususnya, tetapi adakah 
boleh dijadikan panggilan? Tidak boleh dikatakan sama antara 
menjadikannya nama atau menjadikannya panggilan kerana apabila 
dijadikan nama, 'AzTz (kuat/kekasih/istimewa/mulia) contohnya, tidak 
merujuk kepada Allah sama sekali. Tetapi, jika 'AzTz itu hasil 
kependekan 'Abd al-'AzTz, 'AzTz itu merujuk kepada siapa sebenarnya? 
Berdasarkan nama asal, 'AzTz merujuk kepada al-'AzTz iaitu Allah. Ini 
bahaya. Jika dikatakan, semua ini tidak bermasalah kerana yang 
dimaksudkan adalah 'Abd al-'AzTz dan ini cumalah kependekan, baiklah 
diberikan contoh lain, Abd al-Ilah. Nama ini apabila dipendekkan 
menjadi Ilah, bukan? Nah, adakah ini diharuskan?! 

Walau bagaimanapun, seyogia dielakkan menamakan anak-anak dengan 
nama-nama yang khusus untuk Allah seperti 'Abd Allah, 'Abd al-Rahman, 
dan 'Abd al-Ilah. Sementara nama-nama seumpama 'Abd al-'AzTz, 'Abd 
al-Salam, dan 'Abd al-Razzaq seharusnya dihindari demi menjaga 
kesucian nama-nama Allah walaupun nama-nama Allah dalam nama- 
nama tersebut masih boleh ditakwil sebagai merujuk kepada manusia. 
Dalam masalah yang hampir sama, tasghir nama-nama seperti ini 
seperti 'Abd Allah dengan 'Abbud, 'Abd al-'AzTz dengan 'Uzayyiz, dan 
'Abd al-Rahman dengan Duhayyim, Syeikh Khalid al-Sabt menaskan 
keharusannya. Tetapi, tasghir dan pemendekan yang dibincangkan 
berbeza. 

Walau bagaimanapun, ini khusus untuk Melayu Malaysia dan 
masyarakat-masyarakat yang mengamalkan kependekan seperti ini. 

Daripada situ, difahami juga bahawa selain zat nama itu sendiri, 
kependekan nama yang dijadikan panggilan juga perlu diperhatikan 
sebelum membuat pilihan. Sebenarnya, tidak terhad kepada kependekan 
sahaja, sebutan juga perlu dipertimbangkan. Sesetengah nama memang 
baik maksudnya. Tetapi, apabila disalah sebut, berubah menjadi buruk. 
Contohnya, ShukrT (kesyukuranku) disebut SukrT (kemabukanku), 'Alim 
(alim) menjadi Alim (penduka), dan Hamidah (pemuji Allah) disebut 
Hamidah (orang yang mati). Ini semua tidaklah sampai menjadi haram 
kerana sebutan berdasarkan lidah tempatan yang sukar diubah. 
Lagipun, yang dikehendaki adalah nama, bukan maksud-maksudnya 
yang buruk. Apa-apa pun, ini termasuk dalam perkara-perkara yang 
perlu dihindari. 

Persoalan terakhir tentang nama, siapakah yang berhak menentukan 
nama anak? Jawapannya, ibu bapanya. Apabila berselisih, keputusan 
ayah didahulukan. Inilah yang disebutkan oleh Ibn al-Qayyim. Pendapat 
ini boleh diterima berdasarkan kedudukan ayah sebagai ketua keluarga. 

Mengucapkan Tahniah 



Termasuk dalam sambutan kelahiran seorang anak adalah 
mengucapkan tahniah kepada ibu bapanya. Amalan ini pastinya meratai 
seluruh bangsa yang bertamadun sebagai tanda kegembiraan dan 
kesyukuran. Dalam Islam, amalan ini tidak dilarang, malah diakui. Oleh 
itulah, para ulama menaskan perkara ini dalam kitab-kitab mereka. 

Cuma, terdapat perbezaan antara mafhum tahniah di sisi kebanyakan 
umat Islam dengan mafhum tahniah di sisi masyarakat Melayu. Orang- 
orang Melayu menyangka, tahniah adalah mengucapkan perkataan 
'tahniah'. Hakikatnya, tahniah lebih umum. Semua ucapan yang yang 
bersifat memuji, menggembirakan, dan doa kepada orang yang 
mendapat nikmat dikira tahniah. Akan tetapi, yang menjadi amalan 
adalah bertahniah dengan ucapan doa sebagaimana yang diucapkan 
oleh Rasulullah salla Allah 'alay-hi wa-sallama kepada 'Abd al-Rahman 
bin 'Awf sempena perkahwinannya. 

Tidak ada ucapan khusus tahniah sempena kelahiran bayi. 
Bagaimanapun, sebahagian ulama seperti Shafi'iyyah sebagaimana yang 
dinukilkan oleh al-NawawT dalam al-Adhkar menyukai tahniah yang 
kononnya diucapkan oleh al-Husayn bin 'AlT, iaitu: 

Ijj * " ii j j j sJLuil £-jj «—iaIjJI c1ij_u_ij (__ jAjaII ,__a i_l! iiil --jU 
Semoga Allah memberkatkan anugerah itu (bayi) 
kepadamu, semoga engkau berterima kasih kepada 
pemberi anugerah, semoga (bayi) sempat besar/panjang 
usianya, dan semoga engkau dikurniakan kebaikannya 
(kepada orang tuanya). 

Athar ini diriwayatkan oleh Ibn al-Ja'd daripada al-Haytham bin Jammaz 
bukannya daripada al-Husayn bin 'AlT tetapi daripada al-Hasan al-BasrT. 
Ibnu AbT al-Dunya dalam al-'Iyal juga meriwayatkannya daripada Ibn al- 
Ja'd. Dalam sebuah kisah, al-Hasan al-BasrT menyarankan seorang lelaki 
supaya menggantikan ucapan tahniah sempena kelahiran yang 
diucapkannya dengan ucapan berikut: 

_ojj ' " il j j j sjuil ^Ijj t_i jAj-all _11 iSIjjjj «—jaIjII <_jj5__ 
Semoga engkau berterima kasih kepada pemberi 
anugerah, semoga anugerah itu (bayi) diberkati kepada 
engkau, semoga (bayi) sempat besar/panjang usia, dan 
semoga engkau dikurniakan kebaikannya (kepada orang 
tuanya). 

Walau bagaimanapun, murid al-Hasan al-Basri bernama al-Haytham bin 
Jammaz munkar al-hadith seperti yang disebutkan oleh Ahmad dan Abu 
Hatim. Al-Nasa'T pula mengatakannya matruk al-hadith. Oleh itu, athar 
ini da'if jiddan. Al-SayutT dalam Wusitl al-Amani menyandarkannya 
kepada Ibnu 'Asakir Namun begitu, athar ini diriwayatkan juga daripada 
al-Hasan al-Basri dengan sanad yang lebih baik tetapi dengan lafaz: 

Semoga Allah memberkatkannya kepadamu dan kepada 
umat Muhammad salla Allah 'alay-hi wa-sallama. 

Athar ini diriwayatkan oleh al-Tabarani dalam al-Du'd' daripada Yahya 
bin 'Uthman bin Salih daripada 'Amr bin al-Rabi' bin Tariq daripada al- 
Sari bin Yahya daripada beliau. Yahya bin 'Uthman saduq seperti yang 
dinaskan oleh Shu'ayb al-Arna'ut dan Bashshar 'Awwad. Beliau dikecam 
kerana meriwayatkan tanpa merujuk kepada catatan yang dibuatnya 
sehingga tersilap meriwayatkan beberapa hadis yang munkar. Rasanya 
athar ini termasuk dalam catatan beliau apatah lagi beliau 
meriwayatkannya secara tahdith. Oleh itu, athar ini hasan dan 
berkemungkinan sahih. Syeikh 'AlT al-Hajuri menghukumkannya sebagai 
hasan. 

Selain beliau, athar ini juga diriwayatkan oleh al-Tabaram dalam al- 
Du'd', Ibnu AbT al-Dunya dalam al-'Iydl, dan Abu Nu'aym dalam Hilyah al- 
'Ulamd' daripada daripada Khalid bin Khidash daripada Hammad bin 
Zayd daripada Ayyub al-SakhtiyanT. Khalid bin Khidash sadiiq yukhti' 
sebagaimana kata Ibnu Hajar dan penilaian ini bertepatan dengan 
penilaian-penilaian ulama-ulama lain yang berlegar-legar di antara 

thiqah, saduq, la ba'sa bi-hi, thiqah rubbama waham, dan seumpamanya. 
Oleh itu, athar ini dianggap hasan dan ini adalah pendapat al-HajurT dan 
Syeikh Usamah Alu 'Atwah. 

Sebenarnya, ucapan-ucapan yang dinukilkan daripada ulama-ulama 
salaf ini bukanlah lafaz yang digalakkan diucapkan untuk umat Islam 
secara khusus. Ini cuma contoh bagaimana mereka mengucapkan 
tahniah. Ruang terbuka luas untuk memilih bentuk tahniah yang sesuai 
untuk dihadiahkan kepada ahli keluarga, kaum kerabat, teman taulan, 
dan kenalan-kenalan. Demikian juga jawapannya. Al-NawawT pula 
mencadangkan lafaz-lafaz seperti berikut: 

'A\ 3jU 

Semoga Allah memberkatimu. 

Semoga Allah memberi balasan kebaikan kepadamu. 

_AjLa 'M iSB jj 

Semoga Allah mengurniakan seumpamanya (seperti yang 
diucapkan olehmu). 

.aSI^ 'M Jjll 

Semoga Allah melimpahkan pahala/balasan kepadamu. 

Mendoakan Bayi 



Mendoakan bayi tidak sama dengan ucapan tahniah kerana ucapan 
tahniah ditujukan kepada pihak yang berkaitan dengan bayi sementara 
mendoakan bayi dikhususkan untuk bayi itu sendiri. Petunjuk 
Rasulullah salla Allah 'alay-hi wa-sallama adalah mengucapkan ucapan 
doa keberkatan kepada bayi. Baginda melakukannya apabila dibawakan 
bayi untuk diambil berkat. 'A'ishah mengatakan: 



---( LgJ jCJjj jUlLallj ^jJjJ j»i"ij A jlc 'Jii\ ^ji-a (j^ 

Selalu/pernah bayi-bayi dibawakan kepada Nabi salla 
Allah 'alay-hi wa-sallama lalu baginda pun berdoa kepada 
mereka. 



Hadis ini muttafaq 'alay-hi dengan lafaz al-Bukhari. Dalam riwayat 
Muslim, dijelaskan bahawa doa yang dimaksudkan adalah doa 
keberkatan. Riwayat tersebut berbunyi: 

■f s < "~ v j3 f sj^ 1 " - ^ji 3 ^ . tjr^Jy ^'"j a jS& i&l (^ji-a £j jLij jl 
... Bahawa bayi-bayi pernah/selalu dibawakan kepada 
Rasulullah salla Allah 'alay-hi wa-sallama lalu baginda pun 
mengucapkan doa keberkatan kepada mereka dan 
mentahnik mereka. 



Dalam riwayat Abu Dawud pula, disebutkan: 

_<Sjj]1j ^gj jCJj3 jLuLallj (_jJjJ j»iLj Ajlt iJll (jy"-a *d)l jjolj jlS 

Pernah/selalu bayi-bayi dibawakan kepada Rasulullah 
salla Allah 'alay-hi wa-sallama lalu baginda berdoa kepada 
mereka dengan keberkatan. 



Daripada hadis ini, jelaslah bahawa doa yang digalakkan untuk 
diucapkan kepada bayi adalah doa keberkatan. Ini hampir sama dengan 
ucapan tahniah yang diucapkan semasa perkahwinan dan ucapan 
tahniah sempena kelahiran al-Hasan al-Basri dan Ayyub al-SakhtiyanT. 
Selain hadis tadi, terdapat hadis-hadis lain dalam bab ini. Antaranya, 

hadis Abu Musa al-Ash'ari yang diriwayatkan oleh al-Bukhan dan 
Muslim. 

Tahnik 



Amalan memasukkan makanan yang sudah dikunyah dengan mengguna 
jari ke dalam mulut bayi dinamakan tahnik atau tahnik mengikut 
sebutan asal. Disebut juga 'belah mulut'. Makanan yang dimaksudkan 
adalah kurma atau gantinya berupa makanan-makanan yang manis. 
Hukumnya adalah sunat dan al-NawawT mengatakan pendapat yang 
disepakati ulama. Tahnik ini utamanya dilakukan oleh orang yang soleh 
untuk diambil berkat daripadanya. Al-NawawT juga menggalakkan 
bacaan doa untuk bayi semasa bertahnik. 

Asas amalan ini adalah perbuatan Rasulullah salla Allah 'alay-hi wa- 
sallama sendiri. Baginda melakukan tahnik kepada 'Abd Allah bin Abu 
Talhah, IbrahTm bin Abu Musa, dan 'Abd Allah bin al-Zubayr seperti 
yang diriwayatkan oleh al-BukharT dan Muslim menggunakan tamar. 
Daripada tamar ini, timbulnya qiyas dengan makanan-makanan yang 
manis. Mereka semua dibawakan kepada baginda dan inilah yang 
menjadi asas pemilihan orang yang afdal untuk mentahnik. Perbuatan 
Rasulullah mendoakan bayi ketika mentahniknya pula menjadi 
sandaran menyunatkan bacaan doa semasa melakukannya. 

Tidak ada penentuan waktu tertentu untuk tahnik. Tetapi, berdasarkan 
hadis-hadis berkaitan, para sahabat membawa anak-anak untuk 
ditahnik oleh baginda pada awal kelahiran. Inilah yang terbaik. 

Sebenarnya, terdapat keraguan untuk menerima dakwaan sunatnya 
amalan ini kepada selain Rasulullah salla Allah 'alay-hi wa-sallama 
kerana beberapa sebab. Pertama, al-NawawT mutasahil dalam 
menukilkan ijmak. Kedua, tidak diriwayatkan mana-mana sahabat 
mahupun tabiin melakukannya. Ini seolah-olah mereka memahami 
amalan ini sebagai khusus untuk baginda. Ketiga, zahir para sahabat 
memilih baginda untuk mentahnik anak-anak mereka adalah dengan 
tujuan tabarruk dengan air liur baginda sementara air liur baginda tidak 
mungkin disamakan dengan air liur orang lain. 

Lantaran itulah, Syeikh Muhammad 'AlT Farkus dan Syeikh Sa'd al- 
ShatharT menolak menyunatkan amalan ini kepada selain daripada 
baginda. Pandangan ini lebih tepat. Jika ingin diamalkan juga, tidak perlu 
memilih orang-orang tertentu untuk mentahnik dengan iktikad 
kemuliaan dan keberkatan tubuhnya. Ini untuk mengelakkan ghuluww 
dan ta'assub. Malah, amalan ini boleh sahaja dilakukan oleh orang 
tuanya sendiri. Ini adalah pendapat Syeikh 'Abd al-Muhsin al-Abbad. 
Syeikh Ibnu Baz berkata: kalau dibuka pintu tahnik (dengan ulama), 
pasti orang ramai akan berlebih-lebihan padanya. 

Jika dikatakan, para sahabat tidak melakukannya sendiri sebaliknya 
memintanya daripada Rasulullah salla Allah 'alay-hi wa-sallama, 
dijawab: apabila baginda wafat, adakah mereka meminta orang lain 
melakukannya? Malah, mereka sendiri tidak diketahui meneruskannya 
atau tidak. 

Bercukur 



Menjadi amalan umat Islam juga, mencukurkan kepala bayi yang baru 
lahir. Amalan ini diamalkan juga oleh kaum Muslimin di Malaysia tetapi 
dengan pengubahsuaian dan penambahan yang diselubungi khurafat. 
Walau bagaimanapun, amalan bercukur ini benar-benar sabit dalam 
Islam. 



Ibnu 'Umar menceritakan bahawa: 

l b y<-'\\ o^j t3^4 u' ^ j^'j ^ J^' O*- ^ t ^ cs^ 3 ^ <3j*"J cs-i-j 

Rasulullah salld Alldh 'alay-hi wa-sallama melarang 
perbuatan qaza'. Qaza' ialah mencukur kepala bayi tetapi 
meninggalkan sebahagian rambutnya. 



Hadis ini diriwayatkan oleh al-Bukhari dan Muslim dengan lafaz Abu 
Dawud. Dalam riwayat lain, Ibnu 'Umar mengatakan: Rasulullah salla 
Allah 'alay-hi wa-sallama nampak seorang bayi dicukur sebahagian 
kepalanya sahaja lalu baginda menegahnya dan bersabda: 

i jijh\ j\ Ali i jalll 

Cukur semua atau tinggalkan semua. 



Hadis ini diriwayatkan oleh Abu Dawud dan al-Nasa'T daripada 'Abd al- 
Razzaq daripada Ma'mar daripada Ayyub daripada Nafi' daripada beliau 
dengan sanad yang sahih. Disahihkan oleh Ibnu Hibban, al-Albam, dan 
Shu'ayb al-Arna'ut. 



Dalam hadis ini, Rasulullah salla Alldh 'alay-hi wa-sallama 
memperakukan perbuatan mencukur kepala bayi. Ini bermakna 
perbuatan tersebut disyariatkan. Bantahan baginda terhadap qaza' pula 
menunjukkan bahawa amalan mencukur kepala bayi yang disyariatkan 
hanyalah secara sempurna. Oleh itu, jika amalan ini dilakukan, mesti 
dilakukan secara sempurna. Jika tidak, jangan lakukan apa-apa. 

Salman bin 'Amir al-Dabbi meriwayatkan bahawa Rasulullah salla Allah 
'alay-hi wa-sallama bersabda: 

.(_siVl 4jC I j kj J j Uj) 4jC I jLjAII S ajar. j»bUJI £i 

Bersama bayi itu ada akikah. Oleh itu, tumpahkan darah 
(ternakan) sempenanya dan tanggalkan kotoran 
daripadanya. 

Hadis ini diriwayatkan oleh al-Bukhari secara mu'allaq, Abu Dawud, al- 
TirmidhT, al-Nasa'T, dan Ibnu Majah daripada beliau. 

Hadis ini menjelaskan waktu untuk melakukan amalan ini iaitu selepas 
menyembelih akikah. Ini dengan memahami wau di situ sebagai wau al- 
tartih. Jika tidak pun, dilakukan pada hari akikah atau berhubungan 
dengan akikah. Hal ini disokong pula dengan makna perkataan akikah 
{'aqiqah) iaitu rambut bayi. 

Bersempena amalan bercukur, ada dua amalan lain yang digalakkan 
menerusi beberapa hadis dan dthar. Pertama, melumurkan kepala bayi 
dengan wangian selepas bercukur. Hal ini berdasarkan hadis 'A'ishah, 
katanya: mereka (orang-orang Arab) ketika jahiliah apabila 
mengakikahkan bayi, akan mencelup kapas ke dalam darah (haiwan) 
akikah. Apabila mereka mencukur kepala bayi, mereka akan 
meletakkannya di atas kepalanya. Lalu, Nabi Rasulullah salld Alldh 'alay- 
hi wa-sallama bersabda: 

.ll jlk gSll (jlSLa I jkiJ 

Gantikan tempat darah itu dengan khaluq. 

Hadis ini dengan lafaz ini diriwayatkan oleh Ibnu Hibban. Diriwayatkan 
juga oleh al-Bayhaqi, 'Abd al-Razzaq, dan Abu Ya'la daripada Ibnu Jurayj 
daripada Yahya bin Sa'Id daripada 'Amrah daripada beliau. Ibnu Jurayj 
mudallis tetapi meriwayatkannya secara ikhbdr. Oleh itu, hadis ini sahih. 
Walau bagaimanapun, tambahan lain dalam riwayat-riwayat selain Ibnu 
Hibban tidak sahih kerana diriwayatkan secara 'arianah. 



45 



Khaluq ialah wangian yang bahan utamanya adalah safron. Daripada 
khaluq, diumumkan makna hadis ini meliputi wangian-wangian lain. 

Amalan kedua, menimbang rambut yang dicukur dengan perak dan 
menyedekahkannya. Namun begitu, tiada hadis yang sahih dalam bab 
ini. Hadis yang paling baik taramya ialah hadis Abu Rafi'. Kata beliau: 
ketika al-Hasan bin 'AlT dilahirkan, Fatimah hendak mengakikahkannya. 
Rasulullah salld Allah 'alay-hi wa-sallama pun bersabda: 

Jangan akikahkan dia. Tetapi, cukurlah rambut kepalanya. 
Kemudian, bersedekahlah perak seberat rambutnya pada 
jalan Allah. 

Kemudian kata Fatimah: kemudian, Husayn dilahirkan lalu aku 
melakukan seperti itu juga. 

Hadis ini dengan lafaz ini diriwayatkan oleh Ahmad. Diriwayatkan juga 
oleh al-Bayhaqi, dan al-Tabaram dalam al-Kabir daripada 'Abd Allah bin 
Muhammad bin 'Uqayl daripada 'Ali bin Husayn daripada beliau. 'Abd 
Allah bin Muhammad bin 'Uqayl ini da'if. Malik, Yahya bin Ma'Tn, Yahya 
al-Qattan, 'AlT bin al-MadTnT, Abu Dawud, al-Nasa'T, Ibnu Hibban, Ibnu 
Khuzaymah, al-DaraqutnT, Khatib al-BaghdadT, dan lain-lain 
melemahkannya. Memang terdapat ulama yang menerimanya tetapi 
ta'dil mereka tidaklah kuat untuk menolak pelemahan jumhur. Misalnya, 
al-BukharT sekadar mengatakannya muqdrib al-hadith. Al-Hakim 
mengatakannya mustaqim al-hadith. Al-'IjlT pula mengatakannya thiqah 
jd'iz al-hadith tetapi beliau pula mutasdhil. Tetapi, pelemahan jumhur 
didapati bertumpukan pada hafalannya. Oleh itu, beliau saduq tetapi 
da '//pada hafalan. 

Tetapi, didapati beliau memang menghafal hadis ini menerusi riwayat 
lain daripadanya. Katanya: aku bertanyakannya (Abu Salamah bin 'Abd 
al-Rahman) tentang akikah anak. Jawabnya: ini dahulunya/adalah 
amalan jahiliah. Aku tidak pernah mengakikahkan seorang anakku pun. 

Aku ('Abd Allah) pun bertanya 'AlT bin Husayn (tentangnya). Ia pun 
menjawab: Abu Rafi' maula Rasulullah salla Allah 'alay-hi wa-sallama 
bahawa ibu Hasan bin 'AlT al-Akbar, Fatimah hendak mengakikahkan 
seekor domba untuknya. Rasulullah pun bersabda... 

Riwayat ini dengan lafaz ini diriwayatkan oleh al-Dulabi dalam al- 
Dhurhyyah al-Tahirah. Diriwayatkan juga dalam Hadith Zayd bin Ibnu 
Abi Anisah daripada Hilal bin al-'Ala' daripada Husayn bin 'Ayyash 
daripada Furat bin Salman daripada 'Abd Allah bin Muhammad bin 
'Uqayl. Hilal bin al-'Ala' saduq. Maka, riwayat ini hasan. Dalam riwayat 
Ahmad ada sokongan untuk sebahagian kisah ini iaitu bermula dengan 
Aku ('Abd Allah) pun bertanya 'AlT bin Husayn (tentangnya) lalu beliau 
pun meriwayatkan kepada...' Oleh itu, riwayat ini lebih baik daripada 
hasan. Kewujudan kisah ini pula menunjukkan bahawa 'Abd Allah bin 
Muhammad bin 'Uqayl benar-benar menghafal hadis ini. Maka, hadis ini 
menjadi hasan. 

Berkenaan ishkal dalam hadis yang menunjukkan Rasulullah salla Allah 
'alay-hi wa-sallama menghalang Fatimah daripada mengakikahkan 
anaknya, ini tidak benar kerana sabit secara secara sahih bahawa 
Rasulullah salla Allah 'alay-hi wa-sallama memang pernah 
mengakikahkan Hasan dan Husayn sebagaimana yang diriwayatkan 
daripada Ibnu 'Abbas, A'ishah, Buraydah bin al-HasTb, Anas bin Malik, 
'Abd Allah bin 'Amr, Jabir, dan 'AlT. Demikian senarai al-AlbanT. Al- 
BayhaqT mentakwilnya dengan mengatakan baginda ingin melakukan 
akikah tersebut. Berkenaan kenyataan Abu Salamah bahawa akikah 
adalah amalan jahiliah serta istidlal 'AlT Zayn al-'AbidTn dengan hadis 
Abu Rafi' untuk menafikan pensyariatan akikah pula, dijawab bahawa 
ini berpunca daripada kesilapan kefahaman mereka terhadap hadis. 

Dengan hasannya hadis ini, sabitlah kesunnahan menimbang rambut 
bayi dengan perak dan menyedekahkannya. Namun begitu, sesuai 
dengan kedudukan hadis itu sendiri yang masih boleh dipertikaikan, 
amalan ini juga masih boleh diragui. Selain perak, para ulama juga 
membolehkan menggantikannya dengan emas. Malah, sesetengah 
mereka seperti Maulana 'AsrT mengatakannya lebih afdal kerana lebih 

menepati maksud bersedekah. Sebahagian Shafi'iyyah pula sebagaimana 
yang disebut oleh al-NawawT menganggap perak adalah pilihan kedua 
selepas emas. Sebenarnya, boleh juga digantikan dengan nilainya 
menurut sebahagian ulama. Apa-apa pun, berpada dengan nas lebih 
selamat. 

Akikah 



Dalam banyak-banyak amalan yang disebutkan bersempena kelahiran 
bayi, akikah adalah amalan yang paling besar dan bermakna. Di 
Malaysia, akikah diadakan dalam satu majlis dihadiri sanak saudara dan 
tok-tok lebai. Sebelum dijamu makan, bayi yang disambut akan ditahnik 
dan dicukur. Hadirin berdiri menyanyikan selawat kepada Rasulullah 
sallaAllah 'alay-hi wa-sallama. Demikian adat Melayu Islam. 

Amalan akikah sabit dalam Islam. Tetapi, akikah dari segi istilahnya 
bukanlah seperti yang difahami atau digunakan oleh masyarakat Melayu 
yang merujuk kepada penyembelihan haiwan. Akikah adalah haiwan 
yang disembelih itu sendiri. Istilah ini berkembang daripada makna asal 
iaitu rambut bayi. Ada pendapat mengatakannya daripada makna 
memotong. Yang lebih masyhur adalah yang pertama. 

Hakikatnya, amalan akikah ini adalah penerusan kepada amalan jahiliah. 
Tetapi, amalan ini diterima dan diserap ke dalam Islam bersama 
pengubahan-pengubahan tertentu. Sesetengah ulama memang menolak 
amalan akikah ini kerana menyangkanya warisan jahiliah yang ditolak 
Islam. Antara mereka adalah ulama-ulama mazhab Hanan". Berbeza 
dengan jumhur ulama, mazhab mereka memutuskan akikah tidak 
disyariatkan. 

Hadis-hadis dalam bab ini sangat banyak. Sebahagiannya telah 
disebutkan dalam bab-bab yang lalu. Dr. Hisam al-DTn 'Afanah dalam al- 
Mufassal fi Ahkam al-'Aqiqah mengumpulkan 30 hadis qawliyyah dan 
fi'liyyah - mungkin berulang - berkenaan pensyariatan akikah 
termasuklah hadis yang bertaraf da'ifjiddan. 

Waktu mengadakan akikah adalah hari ketujuh kelahiran sebagaimana 
yang ditunjukkan oleh hadis Samurah, hadis datuk 'Amr bin Shu'ayb, 
hadis 'A'ishah, dan hadis Ibnu 'Abbas. Selain hadis-hadis tersebut, hadis 
Ibnu 'Umar riwayat al-Tabarani dalam al-Kabir dan al-Awsat juga 
menunjukkan demikian. Tetapi, antara empat hadis tersebut, hanya 
hadis Samurah yang sahih. Di samping itu, sebahagian ulama 

menggunakan hadis Buraydah yang diriwayatkan oleh al-Bayhaqi dan 
al-Tabaram dalam al-Awsat dan al-Saghir dengan sanad yang da'if jiddan 
untuk mengharuskan akikah pada hari ke-14 dan ke-21 selain pada hari 
ketujuh. Rawinya, Isma'11 bin Muslim matruk selain Qatadah, mudallis 
meriwayatkan secara 'arianah. Hadis lain pula ialah hadis 'A'ishah yang 
juga bermasalah dengan dua 'illah seperti sebut al-Albam. Pertama, 
shudhudh dan idraj. Kedua, inqita ' antara 'Ata' dengan Ummu Kurz. Jadi, 
pendapat ini kalau berdasarkan hadis ini semata adalah tidak tepat. 

Sebahagian ulama membolehkan mengadakan akikah sebelum atau 
selepas hari ketujuh. Oleh sebab tidak ada riwayat sahih yang secara 
tegas mengehadkan begitu, pandangan ini menjadi kuat. Tambahan pula, 
pada zaman sekarang, cuti hanya pada hujung minggu bagi kebanyakan 
pekerja. Hari ketujuh tidak semestinya jatuh pada hari cuti. Jadi, 
menyukarkan mereka untuk mengadakan akikah untuk anak-anak. 
Sungguhpun begitu, seelok-eloknya akikah ini dipercepatkan dan tidak 
ditangguh-tangguh. Sementara itu, pengiraan hari ketujuh adalah 
dengan cara ini: kalau lahir pada hari Ahad, maknanya akikah dilakukan 
pada hari Sabtu selepasnya. Kalau pada hari Sabtu, dilakukan pada hari 
Jumaat. Demikian. Inilah mazhab jumhur. 

Sesetengah ulama membolehkan akikah sendiri jika belum diakikahkan. 
Ada juga yang meletakkan had sehingga baligh. Sebahagiannya pula 
cenderung untuk menetapkannya pada atau sehingga hari ketujuh 
sahaja. Pendapat ini lebih menepati nas dan maksud akikah itu sendiri 
iaitu menyambut kelahiran. Bagi mereka yang mengatakan akikah 
adalah untuk kebajikan orang ramai, ini tidak benar. Kebajikan mereka 
boleh sahaja dipelihara tanpa sarana akikah. 

Akikah dilakukan dengan menyembelih dua ekor kambing atau binatang 
sejenisnya bagi bayi lelaki. Bayi perempuan pula seekor kambing atau 
binatang sejenisnya. Demikian berdasarkan hadis datuk 'Amr bin 
Shu'ayb, katanya: Rasulullah salla Allah 'alay-hi wa-sallama ditanya 
tentang akikah. Baginda pun menjawab: 

Allah 'azza wa-jalla tidak sukakan 'uquq (perbuatan 
derhaka). 

Kata rawi (mungkin datuk 'Amr): seakan-akan baginda tidak suka 
namanya (akikah yang berasal daripada akar yang sama iaitu 'aqqa). Dia 
(mungkin datuk 'Amr) pun bertanya kepada baginda: kami sebenarnya 
bertanyakan tuan tentang ada antara kami ini yang dilahirkan anak. 
Baginda pun menjawab: 

<jjLkll (jc j (jljtaliLi (jljUi (i^jJI jc Aic. ijlujjjla sjJj jc. i' j ]'nij * (ji 

Barang siapa suka untuk menyembelih (haiwan) 
bersempena anaknya, lakukanlah. Dua ekor shah yang 
dekat-dekat sama untuk bayi lelaki dan seekor shah untuk 
bayi perempuan. 

Hadis ini diriwayatkan oleh al-Nasa'T, Ahmad, dan 'Abd al-Razzaq 
daripada Dawud bin Qays daripada 'Amr bin Shu'ayb daripada ayahnya 
daripada datuknya. Hadis ini sahih dengan karenah bahawa datuk 'Amr 
dalam hadis ini adalah datuk atas yang bersoal jawab dengan Rasulullah 
salla Allah 'alay-hi wa-sallama. Disahihkan oleh al-Albani, Shu'ayb al- 
Arna'ut dan rakan-rakan. 

Shah adalah kambing atau sejenisnya seperti biri-biri dan kibas. Dalam 
hadis lain, Rasulullah salla Allah 'alay-hi wa-sallama mengakikahkan 
Hasan dan Husayn dengan dua ekor kibas bagi setiap seorang. Namun, 
para ulama berpandangan boleh juga dilakukan akikah dengan 
binatang-binatang korban. Asas pandangan tersebut adalah qiyas akikah 
dengan korban. Sebab itulah, bagi mereka, kebanyakan hukum-hakam 
akikah sama sahaja dengan hukum-hakam korban. 

Atas asas ini, dimestikan memastikan kesempurnaan binatang akikah 
daripada kecacatan atau kekurangan yang jelas serta diperbolehkan 
akikah melalui lembu, unta, dan kerbau dengan membahagikannya 
kepada tujuh bahagian untuk dikongsi. Begitu juga dengan 
pengagihannya, sama dengan korban. Ini adalah mazhab Shafi'iyyah. 

Hanabilah pula tidak membolehkan perkongsian akikah. Sesetengah 
ulama ada yang membezakan antara kedua-duanya dalam banyak 
perkara. Dengan itu, dibolehkan pengagihan akikah kepada bukan Islam 
atau ke luar kawasan. Malah, akikah boleh dimakan sendiri 
keseluruhannya. Pandangan ini nampaknya boleh dipertimbangkan 
tetapi dengan menolak usul penyamaan bermula dari pemilihan 
binatang lagi. Ini lebih tepat kerana tidak ada dalil jelas akikah dengan 
selain jenis kambing. 

Dalam bab akikah, para ulama mengepilkan dua macam amalan lain 
iaitu membaca doa tertentu semasa penyembelihan dan keduanya, 
memberikan kaki haiwan akikah kepada bidan. Bagaimanapun, tidak 
ada dalil yang benar-benar sahih dalam menyabitkan dua amalan ini 
meskipun masih berkemungkinan untuk itu. Perbincangan tentangnya 
panjang dan memerlukan ruangan lain. 

Sedikit tambahan mengenai adat masyarakat Melayu yang 
menggabungkan akikah dan korban sempena hari raya Aidiladha dalam 
satu penyembelihan. Amalan ini tidak berasas sama sekali. Sama seperti 
menggabungkan solat sunat Aidiladha dengan solat duha atau 
mengakikahkan dua ekor kambing untuk dua orang anak lelaki. Setiap 
amalan mempunyai rahsia dan hikmahnya. Apabila diniatkan akikah, 
tidak boleh diniatkan korban. Inilah mazhab Shafi'T. Sebenarnya, 
masyarakat ingin menjimatkan wang mereka. Oleh sebab itulah mereka 
sanggup menunda akikah berbulan-bulan hanya untuk 
menyekalikannya dengan korban. Lantas, kononnya mereka akan 
mendapat dua pahala, akikah dan korban. Mustahil. Bagaimanakah 
boleh membeli dua buah banglo dengan harga sebuah? Wallahualam. 

